

**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΕΠΙΤΡΟΠΗ ΜΕΤΑΠΤΥΧΙΑΚΩΝ ΣΠΟΥΔΩΝ**

**ΚΑΝΟΝΙΣΜΟΣ MΕΤΑΠΤΥΧΙΑΚΩΝ ΣΠΟΥΔΩΝ**

**(σύμφωνα με τις διατάξεις του Ν.4957/2022)**

**ΘΕΣΣΑΛΟΝΙΚΗ ΜΑΪΟΣ 2023**

**ΚΑΝΟΝΙΣΜΟΣ MΕΤΑΠΤΥΧΙΑΚΩΝ ΣΠΟΥΔΩΝ**

**ΤΟΥ ΤΜΗΜΑΤΟΣ ΜΑΘΗΜΑΤΙΚΩΝ**

**ΤΗΣ ΣΧΟΛΗΣ ΘΕΤΙΚΩΝ ΕΠΙΣΤΗΜΩΝ**

**ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ**

*Γενικές Διατάξεις*

Ο δεύτερος κύκλος σπουδών συνίσταται στην παρακολούθηση Προγράμματος Μεταπτυχιακών Σπουδών (Π.Μ.Σ.) και ολοκληρώνεται με την απονομή Διπλώματος Μεταπτυχιακών Σπουδών (Δ.Μ.Σ.).

Ο παρών Κανονισμός Μεταπτυχιακών Σπουδών συμπληρώνει τις διατάξεις του Κεφαλαίου Θ΄ [Οργάνωση και Λειτουργία Προγραμμάτων Δεύτερου και Τρίτου Κύκλου Σπουδών] του Ν. 4957/2022 (ΦΕΚ 141/τ.Α΄/21-7-2022): «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», καθώς και του Κανονισμού Λειτουργίας Προγραμμάτων Μεταπτυχιακών Σπουδών του Α.Π.Θ.

**Άρθρο 1**

**Αντικείμενο-Σκοπός του Π.Μ.Σ.**

Το Τμήμα Μαθηματικών της Σχολής Θετικών Επιστημών οργανώνει και λειτουργεί Π.Μ.Σ. με τίτλο: «Μαθηματικά και Εφαρμογές».

**Αντικείμενο** του Π.Μ.Σ. είναι τα Καθαρά Μαθηματικά, δηλαδή σύγχρονα ερευνητικά αντικείμενα της Άλγεβρας, της Μαθηματικής Ανάλυσης και της Γεωμετρίας, καθώς και τα Εφαρμοσμένα Μαθηματικά, όπως οι σύγχρονες πτυχές της Στατιστικής, της Μαθηματικής Μοντελοποίησης και των Υπολογιστικών Μεθόδων.

**Σκοπός** του Π.Μ.Σ είναι η προαγωγή της γνώσης και η ανάπτυξη της έρευνας στα Μαθηματικά και τις εφαρμογές τους, όπως αυτές προσδιορίζονται από τις δύο ειδικεύσεις του Π.Μ.Σ.. Ειδικότερα, σκοπός του Π.Μ.Σ. είναι η δημιουργία εξειδικευμένων επιστημόνων υψηλής κατάρτισης στα Μαθηματικά καθώς και σε επιλεγμένες εφαρμογές αυτών..

**Τα μαθησιακά αποτελέσματα και τα προσόντα** όσων θα παρακολουθήσουν επιτυχώς το Μεταπτυχιακό Πρόγραμμα «Μαθηματικά και Εφαρμογές» είναι η υψηλή κατάρτιση στα Μαθηματικά και σε περιοχές εφαρμογών τους. Με τις δυνατότητες αλλά και δεξιότητες που αποκτούν οι απόφοιτοι μπορούν είτε να συνεχίσουν τις σπουδές τους με σκοπό την εκπόνηση διδακτορικής διατριβής σε Πανεπιστήμια και Ερευνητικά Κέντρα, είτε να εργασθούν στην εκπαίδευση, σε δημόσιες υπηρεσίες, ιδιωτικές επιχειρήσεις και οργανισμούς

**Άρθρο 2**

**Απονεμόμενος Τίτλος Π.Μ.Σ.**

Το Π.Μ.Σ. απονέμει Δ.Μ.Σ. με τίτλο: «Μαθηματικά και Εφαρμογές» στις εξής δύο Ειδικεύσεις:

• Θεωρητικά Μαθηματικά

• Στατιστική, Μοντελοποίηση και Υπολογιστικές Μέθοδοι

Η επιτυχής ολοκλήρωση του Π.Μ.Σ. οδηγεί στο επίπεδο επτά (7) του Εθνικού και Ευρωπαϊκού Πλαισίου Προσόντων σύμφωνα με το άρθρο 47 του ν. 4763/2020 (Α΄254).

**Άρθρο 3**

**Όργανα των Π.Μ.Σ.**

Αρμόδια Όργανα για τη διοίκηση, οργάνωση και λειτουργία των Π.Μ.Σ. είναι:

1. ***Η Σύγκλητος του Ιδρύματος*** η οποία είναι επιφορτισμένη με τα θέματα ακαδημαϊκού, διοικητικού, και οργανωτικού χαρακτήρα των Π.Μ.Σ., και ασκεί όσες αρμοδιότητες σχετικά με τα Π.Μ.Σ. δεν ανατίθενται από το νόμο σε άλλα όργανα.
2. ***Η Επιτροπή Μεταπτυχιακών Σπουδών*** που συγκροτείται με απόφαση της Συγκλήτου και αποτελείται από τον αρμόδιο Αντιπρύτανη, ο οποίος εκτελεί χρέη Προέδρου, καθώς επίσης και από ένα (1) μέλος Διδακτικού Ερευνητικού Προσωπικού (Δ.Ε.Π.) από κάθε Σχολή του Α.Π.Θ., και από ένα (1) μέλος που προέρχεται από τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) του Α.Π.Θ. Τα μέλη της Επιτροπής έχουν εμπειρία στην οργάνωση και συμμετοχή σε προγράμματα δεύτερου κύκλου. Η θητεία της Επιτροπής είναι δύο (2) ακαδημαϊκά έτη.
3. ***Η Συνέλευση του Τμήματος*** η οποία έχει τις εξής αρμοδιότητες:
	1. συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και εγκρίνει την εγγραφή αυτών στο Π.Μ.Σ.,
	2. αναθέτει το διδακτικό έργο στους διδάσκοντες του Π.Μ.Σ.,
	3. εισηγείται προς τη Σύγκλητο την τροποποίηση της απόφασης ίδρυσης του Π.Μ.Σ., καθώς και την παράταση της διάρκειας του Π.Μ.Σ.,
	4. συγκροτεί εξεταστικές επιτροπές για την εξέταση των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
	5. διαπιστώνει την επιτυχή ολοκλήρωση της φοίτησης, προκειμένου να απονεμηθεί ο τίτλος του Π.Μ.Σ.,
	6. εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.).

Με απόφαση της Συνέλευσης του Τμήματος οι αρμοδιότητες των περ. α) και δ) δύναται να μεταβιβάζονται στη Συντονιστική Επιτροπή (Σ.Ε.) του Π.Μ.Σ.

1. ***Η Συντονιστική Επιτροπή (Σ.Ε.) του Π.Μ.Σ***. η οποία απαρτίζεται από τον Διευθυντή του Π.Μ.Σ. και τέσσερα (4) μέλη ΔΕΠ του Τμήματος που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν διδακτικό έργο στο Π.Μ.Σ. Τα μέλη της Σ.Ε. καθορίζονται με απόφαση της Συνέλευσης του Τμήματος και έχει τις εξής αρμοδιότητες:
2. καταρτίζει τον αρχικό ετήσιο προϋπολογισμό του Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του Ν. 4957/2022, και εισηγείται την έγκρισή του προς τον Ειδικό Λογαριασμό Κονδυλίων Έρευνας (Ε.Λ.Κ.Ε.),
3. καταρτίζει τον απολογισμό του Π.Μ.Σ. και εισηγείται την έγκρισή του προς τη Συνέλευση του Τμήματος,
4. εγκρίνει τη διενέργεια δαπανών του Π.Μ.Σ.,
5. εγκρίνει τη χορήγηση υποτροφιών, ανταποδοτικών ή μη, σύμφωνα με όσα ορίζονται στην απόφαση ίδρυσης του Π.Μ.Σ. και τον Κανονισμό Μεταπτυχιακών και Διδακτορικών Προγραμμάτων Σπουδών,
6. εισηγείται προς τη Συνέλευση του Τμήματος την κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του άρθρου 83 του Ν. 4957/2022,
7. εισηγείται προς τη Συνέλευση του Τμήματος την πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
8. καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συνέλευση του Τμήματος,
9. εισηγείται προς τη Συνέλευση του Τμήματος την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με την ποιοτική αναβάθμιση του προγράμματος σπουδών.

Στη Σ.Ε. δύναται να συμμετέχουν Ομότιμοι Καθηγητές του Τμήματος ή των συνεργαζόμενων Τμημάτων, εφόσον παρέχουν διδακτικό έργο στο Π.Μ.Σ.

1. ***Ο Διευθυντής του Π.Μ.Σ.*** ο οποίος προέρχεται από τα μέλη ΔΕΠ του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με απόφαση της Συνέλευσης του Τμήματος για διετή θητεία, με δυνατότητα ανανέωσης χωρίς περιορισμό και δεν δικαιούται επιπλέον αμοιβή για το διοικητικό του έργο.

***Ο Διευθυντής*** έχει τις αρμοδιότητες που προβλέπονται στο άρθρο 82 παρ. 4 του Ν. 4957/2022 και όποιες άλλες ορίζονται στην απόφαση ίδρυσης του Π.Μ.Σ.:

1. προεδρεύει της Σ.Ε., καθώς και συντάσσει την ημερήσια διάταξη και συγκαλεί τις συνεδριάσεις της,
2. εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του Τμήματος,
3. εισηγείται προς τη Σ.Ε. και τα λοιπά όργανα του Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4. είναι Επιστημονικός Υπεύθυνος του Π.Μ.Σ. σύμφωνα με το άρθρο 234 του Ν. 4957/2022 και ασκεί τις αντίστοιχες αρμοδιότητες,
5. παρακολουθεί την υλοποίηση των αποφάσεων των οργάνων του Π.Μ.Σ. και του Εσωτερικού Κανονισμού Μεταπτυχιακών Προγραμμάτων Σπουδών, καθώς και την παρακολούθηση εκτέλεσης του προϋπολογισμού του Π.Μ.Σ.

Ο Διευθυντής του Π.Μ.Σ., καθώς και τα μέλη της Σ.Ε. δεν δικαιούνται αμοιβής ή οποιασδήποτε αποζημίωσης για την εκτέλεση των αρμοδιοτήτων που τους ανατίθενται και σχετίζεται με την εκτέλεση των καθηκόντων τους.

Η Γραμματειακή Υποστήριξη του Π.Μ.Σ. παρέχεται από το Τμήμα Μαθηματικών. Η Γραμματεία του Π.Μ.Σ. είναι υπεύθυνη για την τήρηση φακέλων και βαθμολογιών των μεταπτυχιακών φοιτητών. Επίσης, ενημερώνει τους μεταπτυχιακούς φοιτητές για θέματα σχετικά με την οργάνωση και λειτουργία του Π.Μ.Σ. Τέλος, είναι υπεύθυνη για την προετοιμασία των θεμάτων που εισάγονται στη Συνέλευση του Τμήματος.

**Άρθρο 4**

**Κατηγορίες Υποψηφίων σε Π.Μ.Σ.**

Στο Π.Μ.Σ. γίνονται δεκτοί κάτοχοι τίτλων πρώτου κύκλου σπουδών Τμημάτων Α.Ε.Ι. της ημεδαπής και της αλλοδαπής και ειδικότερα Τμημάτων Μαθηματικών, Στατιστικής, Πληροφορικής ή άλλων Τμημάτων Σχολών Θετικών Επιστημών, Πολυτεχνικών Σχολών και άλλων συναφών με το γνωστικό αντικείμενο του Τμήματος Μαθηματικών του Α.Π.Θ., Πανεπιστημιακών Τμημάτων της ημεδαπής ή αντιστοίχων αναγνωρισμένων Τμημάτων της αλλοδαπή. Δεκτοί γίνονται και τελειόφοιτοι των ιδίων Τμημάτων, οι οποίοι έχουν εξεταστεί επιτυχώς σε όλα τα υποχρεωτικά μαθήματα του Τμήματος που σπουδάζουν, εκτός από το πολύ ένα, και οι οποίοι θα έχουν ολοκληρώσει τις σπουδές τους το αργότερο έως και την εξεταστική του Σεπτεμβρίου.

Η αναγνώριση τίτλων σπουδών της αλλοδαπής για εισαγωγή σε μεταπτυχιακό πρόγραμμα σπουδών, γίνεται από τα Ακαδημαϊκά Τμήματα. Σε περίπτωση που ο πρώτος κύκλος σπουδών έχει πραγματοποιηθεί στην αλλοδαπή, ο υποψήφιος δεν υποχρεούται να φέρει την ισοτιμία τίτλων σπουδών από τον Δ.Ο.Α.Τ.Α.Π. Ακόμα κι αν προσκομίσει ισοτιμία, η αναγνώριση πάλι γίνεται από το Τμήμα.

Τα Ακαδημαϊκά Τμήματα έχουν την ευθύνη της **ακαδημαϊκής και μόνο αναγνώρισης** **των τίτλων σπουδών** και όχι της ισοτιμίας. Για την ισοτιμία των τίτλων σπουδών, την ευθύνη εξακολουθεί να έχει ο ΔΟΑΤΑΠ.

Οι ενδιαφερόμενοι, που έχουν κάνει ήδη αίτηση ή φοιτούν σε Π.Μ.Σ., υπό την αίρεση της προσκόμισης ατομικής πράξης αναγνώρισης από τον Δ.Ο.Α.Τ.Α.Π., απαλλάσσονται από αυτήν την υποχρέωση και η αίτησή τους ή η συνέχιση των σπουδών τους εξετάζεται με βάση τα κριτήρια του νέου νόμου.

**Τρόπος ελέγχου** του γενικού τύπου τίτλου πρώτου κύκλου σπουδών:

1. η γνησιότητα πιστοποιείται:
	1. με σφραγίδα της Χάγης,
	2. με κατάθεση του πτυχίου και ταυτόχρονη ενημέρωση του Πανεπιστημίου της Αλλοδαπής από τον ενδιαφερόμενο. Η ενημέρωση συνοδεύεται με επίσημο email του Πανεπιστημίου της Αλλοδαπής δίνοντας στην Γραμματεία του εκάστοτε Ακαδημαϊκού Τμήματος τη δυνατότητα να ελέγξει τη γνησιότητα,

**2.** σε περίπτωση που χρειάζεται η ειδικότητα που απονέμει ο τίτλος σπουδών, ο έλεγχος γίνεται από την αναγραφή του στο πτυχίο και την αναλυτική βαθμολογία ή το Παράρτημα Διπλώματος,

**3.** σε περίπτωση που μας ενδιαφέρει ο βαθμός, χρησιμοποιούμε την αντιστοίχιση με τη διαδικασία που γνωστοποιήθηκε από τον ΔΟΑΤΑΠ,

**4.** η ακαδημαϊκή αναγνώριση αφορά μόνο τη συγκεκριμένη διαδικασία, κατοχυρώνεται με απόφαση της Συνέλευσης του Τμήματος και **δεν δίνεται στον ενδιαφερόμενο**. Αν ο υποψήφιος θέλει σχετική βεβαίωση θα πρέπει να αποταθεί στον ΔΟΑΤΑΠ για Ισοτιμία.

**Άρθρο 5**

**Αριθμός Εισακτέων, Κριτήρια και Διαδικασία Επιλογής Εισακτέων**

Ο αριθμός εισακτέων κατ’ έτος ορίζεται κατά ανώτερο όριο σε σαράντα (*40*) μεταπτυχιακούς φοιτητές, και συγκεκριμένα σε είκοσι (20) μεταπτυχιακούς φοιτητές ανά Ειδίκευση. Το Π.Μ.Σ. δεν μπορεί να λειτουργήσει με λιγότερο από έξι (*6*) μεταπτυχιακούς φοιτητές [τρεις (3) μεταπτυχιακοί φοιτητές ανά κατεύθυνση].

Το Π.Μ.Σ. κατόπιν απόφασης της Συνέλευσης του Τμήματος στις αρχές Ιουνίου προκηρύσσει θέσεις με ανοικτή διαδικασία. Ειδικότερα, στην πρόσκληση αναφέρονται οι προϋποθέσεις εισαγωγής, ο αριθμός εισακτέων, οι κατηγορίες υποψηφίων, ο τρόπος εισαγωγής, τα κριτήρια επιλογής, κ.λπ., οι προθεσμίες υποβολής αιτήσεων καθώς και τα δικαιολογητικά που απαιτούνται.

Η προκήρυξη εισαγωγής μεταπτυχιακών φοιτητών δημοσιεύεται στην ιστοσελίδα του Τμήματος. Οι αιτήσεις συνοδευόμενες με τα απαραίτητα δικαιολογητικά κατατίθενται στη Γραμματεία του Τμήματος, είτε σε έντυπη είτε σε ηλεκτρονική μορφή.

***Τα δικαιολογητικά επιλογής*** των εισακτέων, περιλαμβάνουν:

1. Αίτηση (έντυπη, η οποία αναρτάται στην ιστοσελίδα του Τμήματος),
2. Βιογραφικό σημείωμα,
3. Βεβαίωση αναλυτικής βαθμολογίας προπτυχιακών και/ή μεταπτυχιακών σπουδών,
4. Επικυρωμένο αντίγραφο πτυχίου ή διπλώματος (όταν υπάρχει),
5. Έκθεση με περιγραφή στόχων για τη συμμετοχή στο Π.Μ.Σ.,
6. Δύο συστατικές επιστολές. Οι επιστολές κατατίθενται σφραγισμένες μαζί με τα υπόλοιπα δικαιολογητικά ή αποστέλλονται ηλεκτρονικά και έγκαιρα από τους συγγραφείς τους στη διεύθυνση του Τμήματος σύμφωνα με τις οδηγίες που αναρτώνται στην ιστοσελίδα του Τμήματος.
7. Πλέον των δικαιολογητικών που σχετίζονται με τα παραπάνω κριτήρια ο υποψήφιος δύναται να υποβάλλει, εφόσον τα διαθέτει:
8. Δίπλωμα ή διπλώματα μεταπτυχιακών σπουδών σε ελληνικό Πανεπιστήμιο ή ομοταγές Ίδρυμα της αλλοδαπής.
9. Διδακτορικό τίτλο ελληνικού Πανεπιστημίου ή ομοταγούς Ιδρύματος της αλλοδαπής.
10. Πιστοποιητικά για πιθανή πολύ καλή γνώση της αγγλικής, γαλλικής, γερμανικής, ιταλικής, ισπανικής ή ρωσικής γλώσσας. Εάν ο/η υποψήφιος είναι αλλοδαπός μπορεί να καταθέσει πιστοποιητικά για τη γνώση και της ελληνικής γλώσσας.
11. Αποδεικτικά έγγραφα για τυχόν ερευνητική και συγγραφική δραστηριότητα, για συμμετοχή σε εκπαιδευτικά προγράμματα κινητικότητας σπουδαστών και για επαγγελματική εμπειρία ή συναφούς.

Τα ανωτέρω δικαιολογητικά υποβάλλονται είτε ως ακριβές αντίγραφο είτε ως απλή φωτοτυπία.

Για τη συμμετοχή των φοιτητών, που βρίσκονται στο προπτυχιακό επίπεδο σπουδών, στη διαδικασία επιλογής, αντί αντιγράφου πτυχίου, πρέπει να προσκομίζεται βεβαίωση σπουδών με αναλυτική βαθμολογία στην οποία αναγράφεται το πλήθος των υποχρεωτικών μαθημάτων που απαιτούνται για την ολοκλήρωση των σπουδών τους. Η οριστικοποίηση της εγγραφής των υποψηφίων αυτών θα γίνεται μετά την προσκόμιση του αντιγράφου του πτυχίου, υπό την προϋπόθεση, ότι έχουν τα τυπικά και ουσιαστικά προσόντα που προβλέπονται από τα άρθρα του παρόντος εσωτερικού κανονισμού.

Η ***διαδικασία επιλογής*** των υποψηφίων με απόφαση της Συνέλευσης του Τμήματος, μετά από εισήγηση της Σ.Ε., γίνεται από αρμόδιες Τριμελείς Επιτροπές Επιλογής και Εξέτασης, μία για κάθε ειδίκευση, απαρτιζόμενη από τρία (3) μέλη Δ.Ε.Π.

Η Επιτροπή καταρτίζει πλήρη κατάλογο με όλους τους υποψηφίους και ύστερα από τον σχετικό έλεγχο, απορρίπτει όσους δεν πληρούν τα ελάχιστα κριτήρια που έχουν καθοριστεί από το Τμήμα.

Το πολύ οι δεκαπέντε (15) πρώτοι αυτής της κατάταξης, εφόσον έχουν βαθμό (στην κατάταξη αυτή) μεγαλύτερο ή ίσο από το εβδομήντα (70), επιλέγονται άμεσα. Σημειώνεται ότι είναι δυνατό να καλυφθούν περισσότερες των δεκαπέντε θέσεων σε περίπτωση ισοβαθμίας των τελευταίων εισαγομένων υποψηφιοτήτων. Τα αποτελέσματα της επιλογής αυτής ανακοινώνονται έως τις 31 Ιουλίου. Οι υπόλοιποι υποψήφιοι παραπέμπονται σε συνέντευξη και προφορική εξέταση, οι οποίες διεξάγονται στις αρχές Σεπτεμβρίου με την ευθύνη της Σ.Ε. (δεν απαιτείται νέα αίτηση).

Η μοριοδότηση των υποψηφίων για εισαγωγή στο Π.Μ.Σ. προκύπτει ως ακολούθως:

α) Το γενικό βαθμό πτυχίου (ή τη μέση βαθμολογία για τελειόφοιτους) με συντελεστή βαρύτητας 30%.

β) Τη μέση βαθμολογία σε οκτώ (8) μαθήματα, που σχετίζονται με την ειδίκευση του Π.Μ.Σ. για την οποία υποβάλλεται υποψηφιότητα, με συντελεστή βαρύτητας 40%. Η περιγραφή των μαθημάτων που μπορούν να περιληφθούν στην κατηγορία αυτή, ανά ειδίκευση, αναρτάται στον διαδικτυακό τόπο του Π.Μ.Σ. του Τμήματος.

γ) Τις συστατικές επιστολές, την έκθεση με περιγραφή στόχων, τη χρονική διάρκεια απόκτησης του πτυχίου, το πλήθος και επίδοση σε επιπλέον μαθήματα που είναι σχετικά με την ειδίκευση του Π.Μ.Σ., και τυχόν ειδικά θέματα ή ερευνητική δραστηριότητα, με συντελεστή βαρύτητας 30%.

Μετά την ολοκλήρωση της διαδικασίας καταρτίζεται ο τελικός πίνακας των επιτυχόντων.

Σε περίπτωση ισοβαθμίας αν υπάρχουν περισσότεροι υποψήφιοι με τον ίδιο συνολικό αριθμό μορίων, τότε για την τελική τους κατάταξη λαμβάνεται υπόψη ο βαθμός του διπλώματος ή του πτυχίου, αν και σε αυτή την περίπτωση προκύψει ισοβαθμία, τότε για την τελική τους κατάταξη λαμβάνεται υπόψη η μοριοδότηση των συγγενών μαθημάτων προς το ΠΜΣ.

Ο κύριος σκοπός της προσωπικής συνέντευξης είναι να διαπιστωθεί από την επιτροπή αν ο υποψήφιος κατέχει τα προσόντα που αναγράφονται στο βιογραφικό του. Με βάση την επίδοση του σε ερωτήσεις, η Επιτροπή κατατάσσει τους υποψηφίους. Τα πεδία συνέντευξης (ερωτήσεις) αφορούν τα υποχρεωτικά προπτυχιακά μαθήματα που αντιστοιχούν με την αιτούμενη ειδίκευση του ΠΜΣ του υποψηφίου. Η επιτροπή εξέτασης αποτελείται από πέντε (5) μέλη ΔΕΠ, ένα μέλος ΔΕΠ από κάθε Τομέα, είναι κοινή και για τις δυο ειδικεύσεις και ορίζεται σε προκαθορισμένο χρόνο από τη Συνέλευση του Τμήματος.

Σε περίπτωση που θέσεις εισακτέων έμειναν κενές, με απόφαση της Συνέλευσης του Τμήματος, μετά από εισήγηση της Σ.Ε., με συμπληρωματική προκήρυξη των κενών θέσεων, δίνεται η δυνατότητα δεύτερης περιόδου υποβολής αιτήσεων κατά το μήνα Αύγουστο. Η διαδικασία επιλογής των νέων υποψηφίων είναι ίδια με αυτή της πρώτης πρόσκλησης, με την συνακόλουθη προσθήκη συνέντευξης και προφορικής εξέτασης.

Ο τελικός πίνακας επιτυχόντων και τυχόν επιλαχόντων αφού επικυρωθεί από τη Συνέλευση του Τμήματος αναρτάται στον πίνακα ανακοινώσεων της Γραμματείας και στην ιστοσελίδα του Τμήματος.

Ενστάσεις επί των αποτελεσμάτων δύναται να κατατεθούν εντός πέντε (5) εργάσιμών ημερών από την κοινοποίηση των αποτελεσμάτων.

Η εγγραφή των επιτυχόντων πραγματοποιείται κατόπιν σχετικής ανακοίνωσης από τη γραμματεία του Π.Μ.Σ. εντός δέκα (*10*) ημερών, με κατάθεση τυχόν απαραίτητων δικαιολογητικών.

Σε περίπτωση που ένας υποψήφιος δεν εγγραφεί εντός της προβλεπόμενης προθεσμίας, λαμβάνεται ως άρνηση αποδοχής της θέσης κι αυτή καλύπτεται με τον αμέσως επόμενο επιτυχόντα.

**Άρθρο 6**

**Διάρκεια και Όροι Φοίτησης**

Χρονική Διάρκεια

Η χρονική διάρκεια φοίτησης στο Π.Μ.Σ. που οδηγεί στη λήψη του (Δ.Μ.Σ.) είναι τρία (3) εξάμηνα πλήρους φοίτησης, στα οποία περιλαμβάνεται και ο χρόνος εκπόνησης και κρίσης της μεταπτυχιακής διπλωματικής εργασίας. Στα πρώτα δύο εξάμηνα, οι φοιτητές οφείλουν να ολοκληρώσουν με επιτυχία την παρακολούθηση έξι (6) μαθημάτων και στο τρίτο εξάμηνο να εκπονήσουν και να υποβάλουν την διπλωματική τους εργασία.

Ο ανώτατος επιτρεπόμενος χρόνος ολοκλήρωσης των σπουδών καθορίζεται σε έξι (6) εξάμηνα, τα μαθήματα θα πρέπει να ολοκληρωθούν το πολύ σε τέσσερα (4) εξάμηνα και η διπλωματική εργασία σε δύο (2) εξάμηνα.

Στους μεταπτυχιακούς φοιτητές προβλέπεται η δυνατότητα ***μερικής φοίτησης***, η διάρκεια της οποίας δεν μπορεί να υπερβαίνει το διπλάσιο της κανονικής φοίτησης. Η μερική φοίτηση προβλέπεται για όσους αποδεδειγμένα εργάζονται τουλάχιστον είκοσι (20) ώρες την εβδομάδα και για μη εργαζόμενους μεταπτυχιακούς φοιτητές που αδυνατούν να ανταποκριθούν στις ελάχιστες απαιτήσεις του προγράμματος «πλήρους» φοίτησης και για ιδιαίτερες εξαιρετικά σοβαρές περιπτώσεις, για τις οποίες αποφασίζει η Συνέλευση του Τμήματος και αφορούν σε λόγους ασθένειας, φόρτου εργασίας, σοβαρούς οικογενειακούς λόγους, στράτευσης, λόγους ανωτέρας βίας.

Επίσης στους μεταπτυχιακούς φοιτητές που δεν έχουν υπερβεί την κανονική διάρκεια φοίτησης μπορεί να χορηγηθεί, κατόπιν υποβολής σχετικής αίτησης, ***αναστολή σπουδών***, η οποία δεν μπορεί να υπερβαίνει τα δύο (2) συνεχόμενα εξάμηνα. Κατά την διάρκεια της αναστολής, ο μεταπτυχιακός φοιτητής χάνει την ιδιότητα του φοιτητή. Ο χρόνος της αναστολής δεν προσμετράται στην ανώτατη διάρκεια κανονικής φοίτησης.

Με την επανέναρξη της φοίτησης, οι μεταπτυχιακοί φοιτητές επανέρχονται σε κατάσταση κανονικής φοίτησης με όλα τα δικαιώματα και τις υποχρεώσεις που προβλέπει το Π.Μ.Σ.

Επιπλέον κατόπιν αιτιολογημένης αίτησης πριν την ολοκλήρωση της κανονικής διάρκειας φοίτησης, ο μεταπτυχιακός φοιτητής δύναται να αιτηθεί ***παράταση σπουδών***, που αφορά στην ολοκλήρωση των σπουδών ή την εκπόνηση της μεταπτυχιακής διπλωματικής εργασίας. Μετά το πέρας της παράτασης σπουδών, ο μεταπτυχιακός φοιτητής διαγράφεται από το Π.Μ.Σ. με απόφαση της Συνέλευσης του Τμήματος.

Οι αιτήσεις των μεταπτυχιακών φοιτητών για ***μερική φοίτηση, αναστολή ή παράταση σπουδών*** γίνεται πριν από την έναρξη των ακαδημαϊκών εξαμήνων.

Για θέματα επανεξέτασης μαθημάτων σε οφειλόμενα μαθήματα ή ***διαγραφής*** αποφαίνεται η Συνέλευση του Τμήματος μετά από πρόταση της Συντονιστικής Επιτροπής, η οποία αποφασίζει για τους όρους της επανεξέτασης και τους λόγους διαγραφής.

Λόγοι διαγραφής μεταπτυχιακών φοιτητών αποτελούν:

 α) η μη επαρκής πρόοδος του μεταπτυχιακού φοιτητή (η οποία τεκμηριώνεται με μη συμμετοχή στην εκπαιδευτική διαδικασία: παρακολουθήσεις, εξετάσεις),

β) η πλημμελής εκπλήρωση λοιπών υποχρεώσεων που ορίζονται από τον Κανονισμό,

 γ) συμπεριφορά που προσβάλλει την ακαδημαϊκή δεοντολογία όπως π.χ. η λογοκλοπή

 δ) αίτηση του ίδιου του μεταπτυχιακού φοιτητή.

Οι μεταπτυχιακοί φοιτητές εγγράφονται και συμμετέχουν στο Π.Μ.Σ. υπό τους όρους και τις προϋποθέσεις που προβλέπονται στον Κανονισμό Μεταπτυχιακών Σπουδών. Οι μεταπτυχιακοί φοιτητές έχουν όλα τα δικαιώματα, τις παροχές και τις διευκολύνσεις που προβλέπονται και για τους φοιτητές του πρώτου κύκλου σπουδών **πλην** του δικαιώματος παροχής δωρεάν διδακτικών συγγραμμάτων.

Σε μεταπτυχιακούς φοιτητές με αναπηρία ή και ειδικές εκπαιδευτικές ανάγκες, το Τμήμα παρέχει διευκολύνσεις που αφορούν στον τρόπο εξέτασης, που δύναται εναλλακτικά να είναι η προφορική εξέταση ή εξέταση με τη χρήση ηλεκτρονικών μέσων και η πρόσβαση στους χώρους και τα εργαστήρια διδασκαλίας καθώς, στο κτήριο της Σ.Θ.Ε., όπου στεγάζεται το Τμήμα Μαθηματικών, υπάρχει κατάλληλη υποδομή με ράμπες στο ισόγειο, ανελκυστήρες και κατάλληλα διαμορφωμένες τουαλέτες.

**Άρθρο 7**

**Δικαιώματα και Υποχρεώσεις Φοίτησης**

Οι μεταπτυχιακοί φοιτητές εγγράφονται και συμμετέχουν στα μεταπτυχιακά προγράμματα υπό τους όρους και τις προϋποθέσεις που προβλέπονται στον Κανονισμό Μεταπτυχιακών Σπουδών. Οι μεταπτυχιακοί φοιτητές έχουν όλα τα δικαιώματα, τις παροχές και τις διευκολύνσεις που προβλέπονται και για τους φοιτητές του πρώτου κύκλου σπουδών **πλην** του δικαιώματος παροχής δωρεάν διδακτικών συγγραμμάτων. Το Τμήμα οφείλει να εξασφαλίζει διευκολύνσεις σε μεταπτυχιακούς φοιτητές με αναπηρία ή και ειδικές εκπαιδευτικές ανάγκες.

Οι μεταπτυχιακοί φοιτητές που γίνονται δεκτοί στο Π.Μ.Σ. υποχρεούνται:

* 1. Να παρακολουθούν ανελλιπώς τα μαθήματα του Π.Μ.Σ. Η παρακολούθηση των μαθημάτων και των ασκήσεων είναι υποχρεωτική. Παρεκκλίσεις επιτρέπονται μόνο για σοβαρούς αιτιολογημένους λόγους. Δεν επιτρέπονται πάνω από τρεις (3) απουσίες σε κάθε μάθημα.
	2. Να συμμετέχουν στο σύνολο των εκπαιδευτικών και ερευνητικών δραστηριοτήτων.
	3. Να υποβάλλουν εμπρόθεσμα τις δηλώσεις μαθημάτων κάθε εξάμηνο.
	4. Να υποβάλλουν μέσα στις προβλεπόμενες προθεσμίες τις εργασίες που απαιτούνται για κάθε μάθημα.
	5. Να προσέρχονται στις εξετάσεις.
	6. Να υποβάλλουν στη Γραμματεία, μαζί με την προς αξιολόγηση διπλωματική τους εργασία, υπεύθυνη δήλωση ότι δεν εμπεριέχονται στοιχεία λογοκλοπής.
	7. Να έχουν τακτοποιήσει οποιαδήποτε υποχρέωση τους προς το Ίδρυμα, πριν την ορκωμοσία. Σε αντίθετη περίπτωση, δεν θα έχουν δικαίωμα να ορκιστούν ή/και να παραλάβουν το δίπλωμα μεταπτυχιακών σπουδών.
	8. Εφόσον έχουν λάβει υποτροφία, να προσφέρουν ανταποδοτικό έργο, εφόσον αυτό προβλέπεται (φροντιστηριακά μαθήματα, συμβολή στη βιβλιοθήκη και στην έρευνα και όπου υπάρχει ανάγκη στις υπηρεσίες του Πανεπιστημίου).
	9. Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμμα σπουδών ή σε δύο (2) του ίδιου ή άλλου Τμήματος, του ίδιου ή άλλου Α.Ε.Ι.
	10. Να σέβονται και να τηρούν τις αποφάσεις των οργάνων του μεταπτυχιακού καθώς και την ακαδημαϊκή δεοντολογία. Αδυναμία τήρησης των παραπάνω, χωρίς τεκμηριωμένη δικαιολογία, μπορεί να οδηγήσει σε αποτυχία σε μάθημα ή σε αποκλεισμό από το πρόγραμμα.

Η μη τήρηση όλων των παραπάνω χωρίς σοβαρή και τεκμηριωμένη δικαιολογία αποτελεί λόγο διαγραφής του μεταπτυχιακού φοιτητή από το πρόγραμμα.

**Άρθρο 8**

**Πρόγραμμα Σπουδών-Έλεγχος Γνώσεων**

Το Π.Μ.Σ. διαρθρώνεται σε τρία (*3*) εξάμηνα. Στο Α΄ και Β΄ εξάμηνο διδάσκονται μαθήματα που επιλέγονται από τους καταλόγους που ακολουθούν, αναγράφονται στον Οδηγό Σπουδών και αναρτώνται στον διαδικτυακό τόπο του Τμήματος. Κάθε ένα από τα παρακάτω μαθήματα αντιστοιχεί σε 3 εβδομαδιαίες ώρες, και 10 μονάδες ECTS.

1. Ειδίκευση **Θεωρητικά Μαθηματικά**

**Ομάδα Α**

|  |
| --- |
| **Χειμερινό εξάμηνο**  |
| **αα/α** | **Τίτλος Μαθήματος** |  Ώρες/Εβδ. | EΕCTS |
| ΑΑ.1 | Αναπαραστάσεις Ομάδων και Αλγεβρών | 3 | 110 |
| ΑΑ.2 | Αντιμεταθετική Άλγεβρα | 3 |  10 |
|  Α.3 | Εισαγωγή στις Ελλιπτικές Καμπύλες | 3 |  10 |
|  Α.4 | Θεωρία Ομάδων και Lie Αλγεβρών | 3 |  10 |
|  Α.5  | Αναπαραστάσεις και Ανάλυση Δεδομένων | 3 |  10 |
|  Α.6 |  Ειδικά Θέματα Ι | 3 |  10 |
| ΑΑ.7 | Ερευνητικό Σεμινάριο | 3 | 110 |
| ΑΑ.8 | Πρακτική Άσκηση | 21 | 66 |

|  |
| --- |
| **Εαρινό εξάμηνο**  |
| **αα/α** | **Τίτλος Μαθήματος** |  Ώρες/Εβδ. | EΕCTS |
| ΑΑ.9 | Αλγεβρική Γεωμετρία | 3 | 110 |
| ΑΑ.10 | Αλγεβρική Τοπολογία | 3 | 110 |
| ΑΑ.11 | Θέματα Μαθηματικής Λογικής | 3 | 110 |
| ΑΑ.12 | Ομολογική Άλγεβρα | 3 | 110 |
| ΑΑ.13 | Τοπολογική Ανάλυση Δεδομένων | 3 | 110 |
| AA.14 | Modular Forms | 3 | 110 |
| ΑA.15 | Ειδικά Θέματα ΙΙ | 3 | 110 |

 **Ομάδα Β**

|  |
| --- |
| **Χειμερινό εξάμηνο** |
| **αα/α** | **Τίτλος Μαθήματος** |  Ώρες/Εβδ. | EΕCTS |
| BΒ.1 | Δυναμικά Συστήματα | 3 | 110 |
| Β Β.2 | Θεωρία Μέτρου και Ολοκλήρωσης | 3 | 110 |
| ΒΒ.3 | Θεωρία Τελεστών | 3 | 110 |
| ΒΒ.4 | Κυρτή Ανάλυση | 3 | 110 |
| ΒΒ.5 | Μιγαδική Ανάλυση | 3 | 110 |
| Β Β.6 | Υπερβολική Ανάλυση και Γεωμετρία | 3 | 110 |
| ΒΒ.7 | Χώροι Αναλυτικών Συναρτήσεων | 3 | 110 |
| ΒΒ.8 | Ειδικά Θέματα Ι | 3 | 110 |
| ΒΒ.9 | Ερευνητικό Σεμινάριο | 3 | 110 |
| ΑΒ.10 | Πρακτική Άσκηση | 21 | 66 |

|  |
| --- |
| **Εαρινό εξάμηνο** |
| **αα/α** | **Τίτλος Μαθήματος** |  Ώρες/Εβδ. | EΕCTS |
| ΒΒ.11 | Αρμονική Ανάλυση | 3 | 110 |
| ΒΒ.12 | Διαφορικές Εξισώσεις με Μερικές Παραγώγους  | 3 | 110 |
| ΒΒ.13 | Εργοδική Θεωρία | 3 | 110 |
| ΒΒ.14 | Ημισύμμορφη Γεωμετρία | 3 | 110 |
| ΒΒ.15 | Συναρτησιακή Ανάλυση | 3 | 110 |
| ΒΒ.16 | Ειδικά Θέματα ΙΙ | 3 | 110 |

**Ομάδα Γ**

|  |
| --- |
| **Χειμερινό εξάμηνο** |
| **αα/α** | **Τίτλος Μαθήματος** |  Ώρες/Εβδ. | EΕCTS |
| ΓΓ.1 | Διαφορική Τοπολογία | 3 | 110 |
| ΓΓ.2 | Θεωρία Διαφορισίμων Πολλαπλοτήτων | 3 | 110 |
| ΓΓ.3 |  Ολική Διαφορική Γεωμετρία | 3 | 110 |
| ΓΓ.4 |  Ομάδες και Άλγεβρες Lie | 3 | 110 |
| ΓΓ.5 | Ειδικά Θέματα Ι | 3 | 110 |
| ΓΓ.6 | Ερευνητικό Σεμινάριο | 3 | 10 |
| ΑΓ.7 | Πρακτική Άσκηση | 21 | 66 |

|  |
| --- |
|  **Εαρινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | EΕCTS |
| Γ.8 | Αλγεβρική Γεωμετρία | 3 | 110 |
| Γ.9 | Αλγεβρική Τοπολογία | 3 | 110 |
| Γ.10 | Γεωμετρία και Θεωρία Αναπαραστάσεων | 3 | 110 |
| Γ.11 | Γεωμετρία Riemann | 3 | 110 |
| Γ.12 | Θεωρία Δυναμικών Συστημάτων | 3 | 110 |
| Γ.13 | Συμπλεκτική και Poisson Γεωμετρία  | 3 | 10 |
| Γ.14 | Ειδικά Θέματα ΙΙ | 3 | 10 |

1. Ειδίκευση **Στατιστική, Μοντελοποίηση και Υπολογιστικές Μέθοδοι**

**Ομάδα Α**

|  |
| --- |
|  **Χειμερινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | ΕCTS |
| Α.1 |  Ανάλυση Σημάτων & Κρυφά Μαρκοβιανά Μοντέλα | 3 | 10 |
| Α.2 | Γραμμικά, Γενικευμένα και Μικτά Μοντέλα | 3 | 10 |
| Α.3 |  Δειγματοληψία και Στατιστική Επεξεργασία | 3 | 10 |
| Α.4 |  Θεωρία Δικτύων και Δυναμικά Συστήματα | 3 | 10 |
| Α.5 | Θεωρία Μέτρου και Πιθανοτήτων | 3 | 10 |
| Α.6 | Μέθοδοι Βελτιστοποίησης | 3 | 10 |
| Α.7 | Στατιστική και Λήψη Αποφάσεων | 3 | 10 |
| Α.8 | Στατιστική Μάθηση | 3 | 10 |
| Α.9 | Στοχαστικές Μέθοδοι | 3 | 10 |
| Α.10 | Ειδικά Θέματα Ι | 3 | 10 |
| Α.11 | Ερευνητικό Σεμινάριο | 3 | 10 |

|  |  |  |  |
| --- | --- | --- | --- |
| Α.12 | Πρακτική Άσκηση | 21 | 6 |

|  |
| --- |
|  **Εαρινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | ΕCTS |
| Α.13 | Ανάλυση Χρονοσειρών | 3 | 10 |
| Α.14 | Ασυμπτωτική Στατιστική | 3 | 10 |
|  Α.15 |  Δειγματοληψία και Στατιστική Επεξεργασία | 3 | 10 |
|  Α.16 | Επίσημες Στατιστικές (EMOS) | 3 | 10 |
|  Α.17 | Θεωρία Παιγνίων | 3 | 10 |
|  Α.18 | Πιθανοθεωρητικές Μέθοδοι στη Συνδυαστική | 3 | 10 |
|  Α.19 | Πολυμεταβλητή Ανάλυση | 3 | 10 |
|  Α.20 | Στοχαστικά Χρηματοοικονομικά | 3 | 10 |
|  Α.21 | Τυχαία Γραφήματα και Εφαρμογές | 3 | 10 |
|  Α.22 | Ειδικά Θέματα ΙΙ | 3 | 10 |

**Ομάδα Β**

|  |
| --- |
|  **Χειμερινό εξάμηνο**  |
| **αα/α** |  **Τίτλος Μαθήματος** |  Ώρες/Εβδ. | EΕCTS |
| Β.1 | Ανάλυση και Σύνθεση Συστημάτων με τη Βοήθεια Η/Υ | 3 | 10 |
| Β.2 | Αριθμητικές Μέθοδοι Επίλυσης Μερικών Διαφορικών Εξισώσεων και Εφαρμογές | 3 | 10 |
| Β.3 | Αυτόματα σε Ημιδακτυλίους | 3 | 10 |
| Β.4 | Εύρωστος Έλεγχος | 3 | 10 |
| Β.5 | Θεωρία Κωδίκων | 3 | 10 |
| Β.6 | Θεωρία Βέλτιστου Ελέγχου | 3 | 10  |
| Β.7 | Θεωρία Τυπικών Γλωσσών | 3 | 10 |
| Β.8 | Μοντελοποίηση Συστημάτων και Έλεγχος Διεργασιών | 3 | 10 |
| Β.9 | Προχωρημένη Αριθμητική Ανάλυση και Επιστημονικός Υπολογισμός | 3 | 10 |
| Β.10 | Ειδικά Θέματα Ι | 3 | 10 |
| Β.11 | Ερευνητικό Σεμινάριο | 3 | 10 |
| Β.12 | Πρακτική Άσκηση | 21 | 6 |

|  |
| --- |
|  **Εαρινό εξάμηνο**  |
| **α/α** | **Τίτλος Μαθήματος** |  Ώρες/Εβδ. | ΕCTS |
| Β.13 | Αλγόριθμοι και Πολυπλοκότητα | 3 | 10 |
| Β.14 | Θεωρία Πολυμεταβλητών Συστημάτων | 3 | 10 |
| Β.15 | Κρυπτογραφία | 3 | 10 |
| Β.16 | Κυρτή Βελτιστοποίηση | 3 | 10 |
| Β.17 |  Μέθοδοι Βέλτιστου Ελέγχου και Πρόβλεψη Καταστάσεων | 3 | 10 |
| Β.18 | Μοντελοποίηση Συστημάτων και Έλεγχος Διεργασιών | 3 | 10 |
| Β.19 | Προβλεπτικός Έλεγχος | 3 | 10 |
| Β.20 | Συστήματα Διακριτού Χρόνου και Έλεγχος Διαδικασιών Μέσω Η/Υ | 3 | 10 |
| Β.21 | Ειδικά Θέματα ΙΙ | 3 | 10 |

Στο Α’ και Β’ εξάμηνο προσφέρονται τουλάχιστον τέσσερα (4) μαθήματα ανά ειδίκευση από τα οποία ο κάθε φοιτητής επιλέγει τουλάχιστον τρία (3) που αντιστοιχούν σε τριάντα (30) ECTS. Για την απόκτηση του Δ.Μ.Σ. κάθε φοιτητής υποχρεούται να παρακολουθήσει με επιτυχία τουλάχιστον έξι (6) μαθήματα της ειδίκευσης στα δύο πρώτα εξάμηνα και να εκπονήσει στο Γ’ εξάμηνο Διπλωματική Εργασία, η οποία και στις δύο ειδικεύσεις πιστώνεται με 30 μονάδες ΕCTS, συγκεντρώνοντας (από μαθήματα και Διπλωματική Εργασία) 90 μονάδες ECTS.

Στην ειδίκευση των Θεωρητικών Μαθηματικών κάθε φοιτητής υποχρεούται να παρακολουθήσει με επιτυχία τουλάχιστον ένα (1) μάθημα από τις ομάδες Α, Β και Γ. Στην ειδίκευση της Στατιστικής, Μοντελοποίησης και Υπολογιστικών Μεθόδων ο κάθε φοιτητής υποχρεούται να παρακολουθήσει με επιτυχία τουλάχιστον δύο (2) μαθήματα από τις ομάδες Α και Β. Με αίτηση προς τη Σ.Ε. και έγκριση της Συνέλευσης, μέχρι δύο (2) μαθήματα μπορούν να αντικατασταθούν από σχετικό μάθημα άλλης ειδίκευσης ή άλλου σχετικού ΠΜΣ.

Ο ελάχιστος αριθμός των εγγεγραμμένων μεταπτυχιακών φοιτητών για να προσφερθεί ένα μεταπτυχιακό μάθημα είναι τρία (3). Αν ο αριθμός φοιτητών στο τέλος της τρίτης εβδομάδας των μαθημάτων είναι μικρότερος του τρία (3), ο διδάσκων οφείλει να ενημερώσει τη Συνέλευση, ώστε η διδασκαλία του μαθήματος να διακοπεί. Για κάθε μάθημα, μπορεί να δηλώνονται στον Οδηγό Σπουδών προαπαιτούμενα μαθήματα.

Η διδασκαλία γίνεται σύμφωνα με το ωρολόγιο πρόγραμμα που καταρτίζεται με ευθύνη του Προέδρου του Τμήματος και αναρτάται στην Ιστοσελίδα του Τμήματος. Η επίσημη γλώσσα διεξαγωγής του προγράμματος είναι η *ελληνική* και η γλώσσα εκπόνησης της μεταπτυχιακής εργασίας μπορεί να είναι η ελληνική ή διάφορη αυτής.

Όλα τα μεταπτυχιακά μαθήματα είναι εξαμηνιαία, διδάσκονται είτε κατά το χειμερινό είτε κατά το εαρινό εξάμηνο και περιλαμβάνουν διδασκαλία δεκατριών (13) εβδομάδων και, ενδεχομένως, φροντιστήρια, εργαστήρια, συζητήσεις, ασκήσεις ή εργασίες.

Εκτός από τα μεταπτυχιακά μαθήματα, οι φοιτητές του Π.Μ.Σ., ως μέρος των σπουδών τους, δύνανται να ασκούν Επικουρικό Διδακτικό Έργο. Οι επικουρίες εκπαιδευτικού έργου περιλαμβάνουν όλα τα επί μέρους καθήκοντα (συνήθως επίβλεψη εργαστηρίων, φροντιστήρια, κ.ο.κ.) που ανατίθενται από το Τμήμα στα πλαίσια της διεξαγωγής προπτυχιακών μαθημάτων, εξετάσεων, και όλων των εκπαιδευτικών διαδικασιών. Οι επικουρίες εκπαιδευτικού έργου είναι προαιρετικές για έως δύο (2) εξάμηνα του Π.Μ.Σ.. Απαραίτητη προϋπόθεση είναι η επιτυχής ολοκλήρωση των μαθημάτων. Ο φοιτητής αιτείται προς την Σ.Ε. την διάθεση του για επικουρικό διδακτικό έργο και η Συνέλευση του Τμήματος εγκρίνει την αίτηση αυτή.

**Α) Ενδεικτικό πρόγραμμα σπουδών**

|  |
| --- |
| **Π.Μ.Σ. Μαθηματικά και Εφαρμογές** |
| **Ειδίκευση Α Θεωρητικά Μαθηματικά** |
| Α΄ΕΞΑΜΗΝΟ |
| Τίτλος Mαθήματος | ECTS | Διδάσκων/-ουσα(ενδεικτικά) |
| Θεωρία Μέτρου | 10 | Π. Γαλανόπουλος |
| Μεταθετική Άλγεβρα | 10 | Χ. Χαραλάμπους |
| Θεωρία Διαφορισίμων Πολλαπλοτήτων | 10 | Π. Μπατακίδης |
| Σύνολο ECTS Εξαμήνου | 430 |  |
| Β΄ΕΞΑΜΗΝΟ |
| Αλγεβρική Τοπολογία |  10 | Γ. Ράπτης |
| Συμπλεκτική και Poisson Γεωμετρία |  10 | Φ. Πεταλίδου |
| Εργοδική Θεωρία |  10 | Α. Κουτσογιάννης |
| Σύνολο ECTS Εξαμήνου | 430 |  |

|  |
| --- |
| **Ειδίκευση Β Στατιστική, Μοντελοποίηση και Υπολογιστικές Μέθοδοι** |
| Α΄ΕΞΑΜΗΝΟ |
| Τίτλος μαθήματος | ECTS | Διδάσκων/-ουσα(ενδεικτικά) |
| Πιθανοθεωρητικές Μέθοδοι στη Συνδυάστικη | 10 |  Χ. Πελέκης |
|  Στατιστική Μάθηση |  10 |  Γ. Αφένδρας |
| Θεωρία Βέλτιστου Ελέγχου |  10 |  Ν. Καραμπετάκης |
|  |  |  |  |
| Σύνολο ECTS Εξαμήνου | 430 |  |
| Β΄ΕΞΑΜΗΝΟ |
| Αριθμητικές Μέθοδοι με Εφαρμογές στην Επίλυση Κανονικών (Συνήθων) και Μερικών Διαφορικών Εξισώσεων |  10 | Ε. Καρατζάς |
| Επίσημες Στατιστικές |  10 |  Γ. Τσακλίδης |
| Γενικευμένα Μαρκοβιανά Συστήματα |  10 |  Α. Παπαδοπούλου |
| Σύνολο ECTS Εξαμήνου | 430 |  |

|  |
| --- |
| Γ΄ΕΞΑΜΗΝΟ |
| Τίτλος μαθήματος | ECTS |
| Μεταπτυχιακή Διπλωματική Εργασία | 30 |

Η έναρξη και η λήξη των μαθημάτων καθώς και η διάρκεια των εξεταστικών περιόδων καθορίζονται από το ακαδημαϊκό ημερολόγιο ή με απόφαση της Συνέλευσης του τμήματος.

**Β) Πρακτική Άσκηση**

Η Πρακτική Άσκηση δύναται να διεξάγεται σε δημόσιες υπηρεσίες, Νομικά Πρόσωπα Δημοσίου Δικαίου (Ν.Π.Δ.Δ.), Οργανισμούς Τοπικής Αυτοδιοίκησης (Ο.Τ.Α.) α’ και β’ βαθμού, Νομικά Πρόσωπα Ιδιωτικού Δικαίου (Ν.Π.Ι.Δ.) και επιχειρήσεις, εφεξής καλούμενους «Φορείς Υποδοχής», υπό την καθοδήγηση στελέχους Επόπτη του Φορέα Υποδοχής και την εποπτεία διδάσκοντος του Προγράμματος Σπουδών.

Για την πρακτική άσκηση φοιτητών συνάπτεται σύμβαση πρακτικής άσκησης μεταξύ του Τμήματος Μαθηματικών, του φοιτητή και του φορέα υποδοχής. Η επιτυχής ολοκλήρωση της πρακτικής άσκησης συνεπάγεται την απονομή του αριθμού των πιστωτικών μονάδων (ECTS), που καθορίζονται με απόφαση της Συνέλευσης του Τμήματος.

Με απόφαση της Συνέλευσης του Τμήματος για τα Π.Μ.Σ. ορίζονται με τριετή θητεία:

α) Ο Υπεύθυνος Πρακτικής Άσκησης, ο οποίος προέρχεται από μέλη Δ.Ε.Π. ή Ε.ΔΙ.Π. ή Ε.Ε.Π. ή Ε.Τ.Ε.Π. του Τμήματος ή του Π.Μ.Σ., και έχει ως αντικείμενο τη γενική εποπτεία της εκπαιδευτικής διαδικασίας της πρακτικής άσκησης στο πλαίσιο του προγράμματος σπουδών, τον συντονισμό της Επιτροπής Πρακτικής Άσκησης, των Εποπτών Πρακτικής Άσκησης και των Φορέων Υποδοχής και τη σύνταξη και υποβολή ετήσιας έκθεσης για την υλοποίηση και αξιολόγηση του προγράμματος πρακτικής άσκησης προς τη Συνέλευση του Τμήματος.

β) Η Επιτροπή Πρακτικής Άσκησης είναι τριμελής και αποτελείται από μέλη Δ.Ε.Π. ή Ε.ΔΙ.Π. ή Ε.Ε.Π. ή Ε.Τ.Ε.Π. του Τμήματος ή του Π.Μ.Σ., στην οποία προΐσταται ο Υπεύθυνος Πρακτικής Άσκησης. Στην Επιτροπή Πρακτικής Άσκησης ανατίθεται από τη Συνέλευση του Τμήματος ή το αρμόδιο όργανο για τα Π.Μ.Σ. η άσκηση αρμοδιοτήτων, αναφορικά με την αξιολόγηση των αιτήσεων των φοιτητών και την τελική επιλογή αυτών, όταν αυτή δεν είναι υποχρεωτική, τον συντονισμό των δραστηριοτήτων που αφορούν στην πρακτική άσκηση φοιτητών, την επίλυση προβλημάτων, και τον ορισμό Επόπτη Πρακτικής Άσκησης ανά φοιτητή.

γ) Η Επιτροπή Ενστάσεων Πρακτικής Άσκησης, η οποία είναι τριμελής, έχει διαφορετική συγκρότηση από την Επιτροπή Πρακτικής Άσκησης και αποτελείται από μέλη Δ.Ε.Π. ή Ε.ΔΙ.Π. ή Ε.Ε.Π. ή Ε.Τ.Ε.Π.. Η Επιτροπή Ενστάσεων εξουσιοδοτείται από τη Συνέλευση του Τμήματος ή το αρμόδιο όργανο για τα Π.Μ.Σ. για την εξέταση ενστάσεων φοιτητών, που αφορούν την επιλογή τους από την Επιτροπή Πρακτικής Άσκησης, όταν η πρακτική άσκηση δεν είναι υποχρεωτική και εφαρμόζονται κριτήρια επιλογής. Η Επιτροπή Ενστάσεων Πρακτικής Άσκησης κοινοποιεί τις αποφάσεις επί των ενστάσεων στην Επιτροπή Πρακτικής Άσκησης, η οποία οφείλει να τις εφαρμόσει προκειμένου να εκδοθεί ο τελικός κατάλογος φοιτητών. Δύναται να οριστεί κοινή επιτροπή ενστάσεων μεταξύ προγραμμάτων σπουδών ή Π.Μ.Σ. σε επίπεδο Σχολής ή Ιδρύματος.

 Ο Επόπτης Πρακτικής Άσκησης είναι αρμόδιος για την καθοδήγηση και υποστήριξη των φοιτητών καθ’ όλη τη διαδικασία της πρακτικής άσκησης σε φορείς υποδοχής, την επικοινωνία με τους φορείς υποδοχής για την επίτευξη των επιδιωκόμενων μαθησιακών αποτελεσμάτων και την ενημέρωση του Υπευθύνου Πρακτικής Άσκησης και της Επιτροπής Πρακτικής Άσκησης. Ως Επόπτες Πρακτικής Άσκησης είναι δυνατόν να οριστούν μέλη Δ.Ε.Π. ή Ε.ΔΙ.Π. ή Ε.Ε.Π. ή Ε.Τ.Ε.Π. του Τμήματος ή του Π.Μ.Σ.

Οι ασκούμενοι φοιτητές έχουν τα ακόλουθα δικαιώματα και υποχρεώσεις: α) στους χώρους διεξαγωγής της πρακτικής άσκησης υποχρεούνται να ακολουθούν τους κανονισμούς ασφαλείας και εργασίας, καθώς και κάθε άλλη ρύθμιση που ισχύει για το προσωπικό του φορέα υποδοχής, β) στο τέλος της πρακτικής άσκησης υποβάλλουν τα δικαιολογητικά που ορίζονται στον εσωτερικό κανονισμό πρακτικής άσκησης του Τμήματος ή του Προγράμματος Μεταπτυχιακών Σπουδών (Π.Μ.Σ.).

Η διοίκηση του Φορέα Υποδοχής ορίζει έναν «Επόπτη Φορέα Υποδοχής» με επαρκή εμπειρία στο αντικείμενο της άσκησης, ο οποίος: α) επιβλέπει την άσκηση και την επίδοση των φοιτητών, β) υποβάλλει προτάσεις στη διεύθυνση του Φορέα Υποδοχής για βελτίωση των συνθηκών εκπαίδευσης των φοιτητών, γ) συνεργάζεται με τον Επόπτη Πρακτικής Άσκησης για την αποτελεσματικότερη άσκηση των φοιτητών, δ) υποβάλλει, στο τέλος της άσκησης των φοιτητών, στον Υπεύθυνο Πρακτικής Άσκησης τα δικαιολογητικά που περιγράφονται στη σύμβαση πρακτικής άσκησης. Ο φορέας υποδοχής υποχρεούται να καταχωρεί στο πληροφοριακό σύστημα «ΕΡΓΑΝΗ ΙΙ» τους φοιτητές που πραγματοποιούν πρακτική άσκηση, καθώς και κάθε μεταβολή αυτής, πριν από την έναρξη της πραγματοποίησής της.

Η πρακτική άσκηση πραγματοποιείται αποκλειστικά στους χώρους εγκατάστασης ή παροχής υπηρεσιών του Φορέα Υποδοχής στους οποίους ο ασκούμενος φοιτητής παρευρίσκεται. Αν ο ασκούμενος φοιτητής μετακινηθεί εκτός των άνω χώρων στο πλαίσιο της πρακτικής άσκησής του, τα έξοδα μετακίνησης και διαμονής βαρύνουν τον φορέα υποδοχής.

Διακοπή της πρακτικής άσκησης σε φορέα υποδοχής είναι δυνατή με απόφαση της Επιτροπής Πρακτικής Άσκησης όταν η διοίκηση του φορέα υποδοχής δεν ακολουθεί τα παραπάνω οριζόμενα ή αναθέτει στους φοιτητές καθήκοντα μη συναφή με το αντικείμενο της πρακτικής άσκησης ή όταν φοιτητής δεν τηρεί τις συμβατικές υποχρεώσεις του. Στην τελευταία περίπτωση η διοίκηση του φορέα υποδοχής ενημερώνει τον Επόπτη Πρακτικής Άσκησης και την Επιτροπή Πρακτικής Άσκησης και ακολουθείται η διαδικασία που προβλέπεται από τον κανονισμό πρακτικής άσκησης του Ιδρύματος.

Το πρόγραμμα Πρακτικής Άσκησης Φοιτητών προσφέρεται προαιρετικά ως μάθημα του Μεταπτυχιακού Προγράμματος Σπουδών και το οποίο πιστώνεται με 6 πιστωτικές μονάδες (ECTS), που θα προστίθενται στις 90 αναγκαίες πιστωτικές μονάδες για τη λήψη του μεταπτυχιακού τίτλου, χωρίς να προσμετρώνται στον υπολογισμό του βαθμού πτυχίου, δεδομένου ότι το εν λόγω μάθημα Πρακτικής Άσκησης αξιολογείται μόνο με την ένδειξη «επέτυχε» ή «απέτυχε». Η πρακτική άσκηση είναι μερικής διάρκειας και διεξάγεται το χειμερινό εξάμηνο μετά την επιτυχή περάτωση των έξι (6) μαθημάτων. Τα δικαιολογητικά που υποβάλλονται στο τέλος της πρακτικής άσκησης από τον Φοιτητή και τον Επόπτη του φορέα υποδοχής είναι ίδια με εκείνα που αναφέρονται στον αντίστοιχο κανονισμό πρακτικής άσκησης προπτυχιακών σπουδών. Οι φοιτητές τοποθετούνται σε αξιολογική σειρά κατάταξης με βάση τη μαθηματική σχέση: M.O \* ECTS η οποία προκύπτει από το γινόμενο του Μ.Ο. βαθμολογίας των μεταπτυχιακών μαθημάτων και του αριθμού των αντίστοιχων πιστωτικών μονάδων (ECTS).

**Γ) Έλεγχος γνώσεων-Αξιολόγηση φοιτητών**

Ο έλεγχος στα επιμέρους μαθήματα ή άλλες εκπαιδευτικές δραστηριότητες (π.χ. πρακτική) πραγματοποιείται στο τέλος κάθε εξαμήνου με γραπτές ή προφορικές εξετάσεις, εκπόνηση εργασιών ή συνδυασμό των ανωτέρω. Οι εξετάσεις διενεργούνται σε χρονικό διάστημα δύο (2) εβδομάδων ανά εξάμηνο. Οι εξετάσεις των μαθημάτων διενεργούνται σύμφωνα με πρόγραμμα που καταρτίζει η Σ.Ε. και ανακοινώνεται τουλάχιστον ένα (1) μήνα πριν την έναρξή τους. Οι βαθμοί ανακοινώνονται το αργότερο εντός δύο (2) εβδομάδων μετά το πέρας της κάθε εξεταστικής περιόδου.

Ο τρόπος αξιολόγησης ορίζεται από τον διδάσκοντα του κάθε μαθήματος στην έναρξη του ακαδημαϊκού εξαμήνου. Το ποσοστό συμμετοχής σε άλλες εκπαιδευτικές δραστηριότητες (σε εργαστηριακές ασκήσεις, εργασιών και σεμιναρίων) καθορίζεται στον τελικό βαθμό του κάθε μαθήματος για κάθε μάθημα ξεχωριστά, έπειτα από εισήγηση του διδάσκοντα κάθε μαθήματος και εγκρίνεται από την Συντονιστική Επιτροπή του Π.Μ.Σ.

Η βαθμολογική κλίμακα για την αξιολόγηση της επίδοσης των μεταπτυχιακών φοιτητών ορίζεται από μηδέν (0) έως δέκα (10), ως εξής:

* Άριστα (8,5 έως 10)
* Λίαν Καλώς (6,5 έως 8,5 μη συμπεριλαμβανομένου)
* Καλώς (6 έως 6,5 μη συμπεριλαμβανομένου)
* Προβιβάσιμος βαθμός είναι το έξι (6) και οι μεγαλύτεροί του.

Η παρακολούθηση των μαθημάτων ή οποιασδήποτε άλλης εκπαιδευτικής δραστηριότητας είναι υποχρεωτική. Ένας μεταπτυχιακός φοιτητής θεωρείται ότι έχει παρακολουθήσει κάποιο μάθημα (και επομένως έχει δικαίωμα συμμετοχής στις εξετάσεις) μόνο αν έχει παρακολουθήσει τουλάχιστον τριάντα (*30*) των διδακτικών ωρών του μαθήματος. Σε αντίθετη περίπτωση, ο μεταπτυχιακός φοιτητής υποχρεούται να παρακολουθήσει εκ νέου το μάθημα κατά το επόμενο ακαδημαϊκό έτος.

Σε περίπτωση που το ποσοστό απουσιών μεταπτυχιακού φοιτητή ξεπερνά το είκοσι πέντε τοις εκατό (*25%*) στο σύνολο των μαθημάτων, τίθεται θέμα διαγραφής του. Το εν λόγω θέμα εξετάζεται από τη Σ.Ε., η οποία γνωμοδοτεί σχετικά στη Συνέλευση του.

Δύναται σε περίπτωση έκτακτων αναγκών ή σε λόγους ανωτέρας βίας να διεξάγονται εξετάσεις με τη χρήση ηλεκτρονικών μέσων, εφόσον έχει διασφαλιστεί το αδιάβλητο της διαδικασίας της αξιολόγησης.

Στις περιπτώσεις ασθένειας συνιστάται ο διδάσκων να διευκολύνει, με όποιον τρόπο θεωρεί ο ίδιος πρόσφορο, τον φοιτητή (π.χ. προφορική ή εξ αποστάσεως εξέταση).

Ο μεταπτυχιακός φοιτητής που αποτυγχάνει στις εξετάσεις ενός μαθήματος βαθμολογείται με βαθμό «Ε» (Επανάληψη). O φοιτητής που βαθμολογείται με βαθμό «Ε» σε ένα ή δύο μαθήματα ενός εξαμήνου επανεξετάζεται μία και μόνο φορά σε αυτά σε διάστημα τριών μηνών από την έκδοση των αποτελεσμάτων. Σε περίπτωση νέας αποτυχίας αποβάλλεται από το ΠΜΣ, με απόφαση της Συνέλευσης του Τμήματος. Αν ένας φοιτητής βαθμολογηθεί με βαθμό «Ε» σε περισσότερα από δύο μαθήματα ενός εξαμήνου αποβάλλεται από το ΠΜΣ, με απόφαση της Συνέλευσης του Τμήματος.

Ο βαθμός του Δ.Μ.Σ. προκύπτει από τον σταθμικό μέσο όρο των μαθημάτων του Π.Μ.Σ. και της Μεταπτυχιακής Διπλωματικής Εργασίας (η στάθμιση γίνεται από τις πιστωτικές μονάδες των μαθημάτων και της Μ.Δ.Ε.) και υπολογίζεται, με ακρίβεια δεύτερου δεκαδικού ψηφίου, με τον ακόλουθο τρόπο:

***O βαθμός κάθε μαθήματος και της Μ.Δ.Ε. πολλαπλασιάζεται με τον αντίστοιχο αριθμό πιστωτικών μονάδων (ECTS) και το άθροισμα των γινομένων διαιρείται με τον ελάχιστο αριθμό πιστωτικών μονάδων που απαιτούνται για τη λήψη του Δ.Μ.Σ.***

Ο μαθηματικός τύπος έχει ως εξής:

|  |
| --- |
| **Βαθμός Δ.Μ.Σ. = (Βαθμός μαθήματος 1 Χ ECTS μαθήματος 1 + Βαθμός μαθήματος 2 Χ ECTS μαθήματος 2 + …+ Βαθμός μεταπτυχιακής διπλωματικής εργασίας Χ ECTS μεταπτυχιακής διπλωματικής εργασίας) / Συνολικός αριθμός ECTS.** |

**Δ) Μεταπτυχιακή Διπλωματική Εργασία**

Για την εκπόνηση Μεταπτυχιακής Διπλωματικής Εργασίας (Μ.Δ.Ε)., η Συντονιστική Επιτροπή ύστερα από αίτηση του υποψηφίου, στην οποία αναγράφεται ο προτεινόμενος τίτλος της μεταπτυχιακής διπλωματικής εργασίας, ο προτεινόμενος επιβλέπων και επισυνάπτεται περίληψη της προτεινόμενης εργασίας, ορίζει τον επιβλέποντα αυτής και συγκροτεί Τριμελή Εξεταστική Επιτροπή για την έγκριση της εργασίας, ένα μέλος της οποίας είναι ο επιβλέπων.

Η σύνθεση της Τριμελούς Εξεταστικής Επιτροπής και το θέμα της Διπλωματικής Εργασίας εγκρίνονται από τη Συνέλευση μετά από εισήγηση της Σ.Ε. τουλάχιστον δύο εβδομάδες πριν την υποστήριξη της Διπλωματικής Εργασίας. Το κείμενο της Διπλωματικής Εργασίας πρέπει να κατατίθεται στη γραμματεία του ΠΜΣ τουλάχιστον μία εβδομάδα πριν την υποστήριξή της.

Δικαίωμα επίβλεψης διπλωματικών εργασιών έχουν οι διδάσκοντες των κατηγοριών, όπως αυτές περιγράφονται στο άρθρο 83 του ν. 4957/2022:

1. Μέλη Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) του Τμήματος ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το Π.Μ.Σ. έχει τέλη φοίτησης,
2. ομότιμους Καθηγητές ή αφυπηρετήσαντα μέλη Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
3. συνεργαζόμενους καθηγητές,
4. εντεταλμένους διδάσκοντες,
5. επισκέπτες καθηγητές ή επισκέπτες ερευνητές,
6. ερευνητές και ειδικούς λειτουργικούς επιστήμονες ερευνητικών και τεχνολογικών φορέων του άρθρου 13Ατου ν. 4310/2014 (Α’ 258) ή λοιπών ερευνητικών κέντρων και ινστιτούτων της ημεδαπής ή αλλοδαπής.

Τα μέλη της Τριμελούς Εξεταστικής Επιτροπής πρέπει να έχουν την ίδια ή συναφή επιστημονική ειδικότητα με το γνωστικό αντικείμενο του Π.Μ.Σ.

Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος, είναι δυνατή η αντικατάσταση του επιβλέποντα ή μέλους της Τριμελούς Εξεταστικής Επιτροπής καθώς και αλλαγή του θέματος της Μ.Δ.Ε. μετά από απόφαση της Συνέλευσης του Τμήματος. Στην περίπτωση αυτή, η αλλαγή του επιβλέποντος ή των μελών της τριμελούς επιτροπής των Μεταπτυχιακών Διπλωματικών Εργασιών του Π.Μ.Σ. θα πρέπει να γίνεται με έγγραφο του επιβλέποντος που πιστοποιεί την παραίτησή του, ή την αλλαγή των μελών της τριμελούς επιτροπής και με έγγραφο του νέου επιβλέποντος που δηλώνει ότι αναλαμβάνει τη Μεταπτυχιακή Διπλωματική Εργασία και προσδιορίζει τη νέα τριμελή επιτροπή.

 Η μεταπτυχιακή διπλωματική εργασία μπορεί να είναι πρωτότυπη ή συνθετικού χαρακτήρα ή συνδυασμός και των δύο. Απαραίτητη είναι η δακτυλογράφηση της σύμφωνα με τον τύπο που έχει εγκριθεί από τη Συνέλευση, μετά από εισήγηση της Σ.Ε., και η κατάθεση δύο αντιτύπων της, ενός στη βιβλιοθήκη του Τμήματος και ενός στη Γραμματεία Μεταπτυχιακών Σπουδών. Ο τύπος συγγραφής Μ.Δ.Ε. αναρτάται στον διαδικτυακό τόπο του Τμήματος, με ευθύνη της Γραμματείας.

Η μεταπτυχιακή διπλωματική εργασία συγγράφεται στην Ελληνική γλώσσα. Με αιτιολογημένη απόφαση της Συνέλευσης είναι δυνατή η συγγραφή της μεταπτυχιακής διπλωματικής εργασίας στην Αγγλική γλώσσα.

Οι μεταπτυχιακές διπλωματικές εργασίες, που εκπονούνται εκτός Τμήματος στο πλαίσιο κάποιου προγράμματος (π.χ. ERASMUS κ.λπ), πρέπει να έχουν επιβλέποντα από το Τμήμα Μαθηματικών και να έχουν εγκριθεί από την Σ.Ε.

Η εκπόνηση της Μ.Δ.Ε. διέπεται από τον Κώδικα Ακαδημαϊκής Δεοντολογίας του Α.Π.Θ. Κάθε δημιουργός ή συν-δημιουργός οποιουδήποτε πνευματικού έργου δικαιούται να αναφέρεται και να αναγνωρίζεται ως τέτοιος, απολαμβάνοντας και τα περιουσιακά και ηθικά δικαιώματα/εξουσίες που απορρέουν από το συγκεκριμένο έργο. Κατ’ εξαίρεση, αν το πρωτότυπο πνευματικό δημιούργημα («έργο») είναι το τελικό εξαγόμενο αμειβόμενου ερευνητικού έργου, το οποίο έχει ανατεθεί από φορέα εκτός Α.Π.Θ., τα περιουσιακά δικαιώματα του δημιουργού ή των συν-δημιουργών μπορεί να περιορίζονται βάσει των όρων της σύμβασης με την οποία ανατίθεται το εν λόγω ερευνητικό έργο, ενώ τα ηθικά δικαιώματα παραμένουν στον δημιουργό ή τους δημιουργούς, υποκείμενα στους αναγκαίους -για την εκμετάλλευση/οικονομική αξιοποίηση του παραχθέντος πνευματικού δημιουργήματος- συμβατικούς περιορισμούς.

Για την παρουσίαση της Μ.Δ.Ε. προβλέπεται η θετική εισήγηση της Τριμελούς Εξεταστικής Επιτροπής. Η υποστήριξη της Μ.Δ.Ε. πραγματοποιείται δημόσια και ορίζεται συγκεκριμένη ημερομηνία και τόπος από τη Σ.Ε. του Π.Μ.Σ., που γνωστοποιείται με ανακοίνωση στην ιστοσελίδα του Τμήματος.

Αν την ημέρα που ορίζεται η παρουσίαση, δεν παρίστανται όλα τα μέλη της τριμελούς επιτροπής, τότε η παρουσίαση αναβάλλεται και γίνεται εντός 15 ημερών, εφόσον είναι παρόντα τουλάχιστον δύο μέλη της. Η βαθμολογία της εργασίας γίνεται μόνο από τα παρόντα μέλη της επιτροπής.

Μετά την υποστήριξη της Μ.Δ.Ε. συντάσσεται πρακτικό στο οποίο αναφέρεται ο επιμέρους βαθμός κάθε μέλους της Τριμελούς Εξεταστικής Επιτροπής, ο μέσος όρος της βαθμολογίας καθώς και τυχόν παρατηρήσεις ή επισημάνσεις.

Αν η κρίση της Μ.Δ.Ε. είναι αρνητική, ο μεταπτυχιακός φοιτητής μπορεί να υποβάλλει την εργασία του ενσωματώνοντας τις επισημάνσεις για τη βελτίωσή της σε χρονικό διάστημα που ορίζει η Τριμελής Εξεταστική Επιτροπή. Αν και η δεύτερη κρίση είναι αρνητική, ο μεταπτυχιακός φοιτητής χάνει το δικαίωμα απονομής του Δ.Μ.Σ.

Κατόπιν της έγκρισής της από την Επιτροπή, αναρτάται υποχρεωτικά στο διαδικτυακό τόπο της Σχολής.

Η ημερομηνία περάτωσης σπουδών των φοιτητών του Π.Μ.Σ. θεωρείται η ημερομηνία που η τριμελής επιτροπή καταθέτει το πρακτικό εξέτασης και βαθμολόγησης της Μεταπτυχιακής Διπλωματικής Εργασίας στη Γραμματεία. Αυτή η ημερομηνία αναγράφεται στα πιστοποιητικά και στους τίτλους. Καμία διόρθωση δεν επιτρέπεται στη Μεταπτυχιακή Διπλωματική Εργασία μετά την κατάθεση του πρακτικού εξέτασης, γιατί θεωρείται ότι είναι το τελικό κείμενο, μετά τις τυχούσες πρόσθετες υποδείξεις από την εξεταστική επιτροπή.

**Άρθρο 9**

**Υποτροφίες**

Είναι δυνατόν με απόφαση της Συνέλευσης του Τμήματος ανάλογα με τα έσοδα του Π.Μ.Σ. να χορηγούνται υποτροφίες σε μεταπτυχιακούς φοιτητές. Οι υποτροφίες παρέχονται με βάση την ακαδημαϊκή επίδοση βάσει του μέσου όρου βαθμολογίας στα μαθήματα των δυο εξαμήνων. Η Σ.Ε. προτείνει τον υποψήφιο, έναν φοιτητή ανά ειδίκευση, για έγκριση στη Γενική Συνέλευση του Τμήματος.

Το Α.Π.Θ. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση υποστήριξης της εκπαιδευτικής διαδικασίας και παροχής επικουρικού διδακτικού έργου. Το Π.Μ.Σ. καθορίζει το ανώτατο ποσό χορήγησης ανταποδοτικής υποτροφίας ανά φοιτητή, τον ανώτατο αριθμό των ωρών εβδομαδιαίας απασχόλησής τους και λοιπές λεπτομέρειες σχετικά με τη χορήγηση των υποτροφιών. Οι μεταπτυχιακοί φοιτητές ενημερώνονται κατόπιν σχετικής ανακοίνωσης από τη Γραμματεία του Π.Μ.Σ.

**Άρθρο 10**

**Διδακτικό Προσωπικό**

Το διδακτικό έργο του Π.Μ.Σ. ανατίθεται, κατόπιν εισήγησης της Σ.Ε. του Π.Μ.Σ και απόφασης της Συνέλευσης του Τμήματος στις ακόλουθες κατηγορίες διδασκόντων:

1. μέλη Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) του Τμήματος ή άλλων Τμημάτων του Α.Π.Θ. ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το Π.Μ.Σ. έχει τέλη φοίτησης,
2. ομότιμους καθηγητές ή αφυπηρετήσαντα μέλη Δ.Ε.Π. του Τμήματος ή άλλων Τμημάτων του Α.Π.Θ. ή άλλου Α.Ε.Ι.,
3. συνεργαζόμενους καθηγητές,
4. εντεταλμένους διδάσκοντες,
5. επισκέπτες καθηγητές ή επισκέπτες ερευνητές,
6. ερευνητές και ειδικούς λειτουργικούς επιστήμονες ερευνητικών και τεχνολογικών φορέων του άρθρου 13Α του ν. 4310/2014 (Α’ 258) ή λοιπών ερευνητικών κέντρων και ινστιτούτων της ημεδαπής ή αλλοδαπής,
7. επιστήμονες αναγνωρισμένου κύρους, οι οποίοι διαθέτουν εξειδικευμένες γνώσεις και σχετική εμπειρία στο γνωστικό αντικείμενο του Π.Μ.Σ.

Οι αποφάσεις της Συνέλευσης για την κατανομή του διδακτικού έργου περιλαμβάνουν υποχρεωτικά τα ακόλουθα στοιχεία:

1. το ονοματεπώνυμο του διδάσκοντα,
2. την ιδιότητά του,
3. το είδος του διδακτικού έργου που ανατίθεται ανά διδάσκοντα (μάθημα, σεμινάριο), και
4. τον αριθμό των ωρών διδασκαλίας ανά μάθημα ή σεμινάριο.

Υποχρέωση του προσκεκλημένου διδάσκοντα είναι να τηρεί το εβδομαδιαίο πρόγραμμα διδασκαλίας, όπως αυτό έχει καθοριστεί από τη Σ.Ε., και να ακολουθεί τους όρους εξέτασης και αξιολόγησης, όπως αυτοί περιγράφονται στον παρόντα Κανονισμό.

Στις υποχρεώσεις των διδασκόντων περιλαμβάνονται μεταξύ άλλων η περιγραφή του μαθήματος ή των διαλέξεων, η παράθεση σχετικής βιβλιογραφίας, ο τρόπος εξέτασης του μαθήματος, η επικοινωνία με τους μεταπτυχιακούς φοιτητές.

Η διδασκαλία στο Π.Μ.Σ. γίνεται σύμφωνα με το ωρολόγιο πρόγραμμα μαθημάτων που καταρτίζεται με ευθύνη του Διευθυντή Π.Μ.Σ.

Απαγορεύεται η αποκλειστική απασχόληση των μελών Δ.Ε.Π. του Τμήματος Μαθηματικών στο Π.Μ.Σ.

Με την έναρξη παρακολούθησης του Π.Μ.Σ., ορίζεται για κάθε μεταπτυχιακό φοιτητή ένα μόνιμο μέλος του Δ.Ε.Π. του Π.Μ.Σ. ως **Ακαδημαϊκός Σύμβουλος**. Ο ρόλος του είναι να παρακολουθεί την εξέλιξη των σπουδών των φοιτητών, να ενημερώνεται από τους διδάσκοντες για τυχόν συνεχείς απουσίες των φοιτητών που είναι στην ευθύνη τους, καθώς και η σχετική ενημέρωσή τους (μέσω της Γραμματείας) ότι τέτοια απουσία μπορεί να επιφέρει την αποτυχία στο μάθημα. Επιπλέον ο Ακαδημαϊκός Σύμβουλος παρέχει βοήθεια σχετικά με την επιλογή της μεταπτυχιακής διπλωματικής εργασίας, λαμβάνοντας υπόψη τα ερευνητικά ενδιαφέροντα του μεταπτυχιακού φοιτητή. Οι μεταπτυχιακοί φοιτητές οφείλουν να έρχονται σε επαφή με τον ακαδημαϊκό σύμβουλό τους για οποιοδήποτε πρόβλημα το οποίο μπορεί να επηρεάσει την ομαλή πορεία των σπουδών τους.

Ο Ακαδημαϊκός Σύμβουλος παρέχει στον μεταπτυχιακό φοιτητή την αναγκαία συμβουλευτική για να ανταπεξέλθει στις απαιτήσεις του Π.Μ.Σ.

Ο Ακαδημαϊκός Σύμβουλος Σπουδών φροντίζει να έχει συναντήσεις κατά τακτά διαστήματα με τους μεταπτυχιακούς φοιτητές που έχει αναλάβει και όχι λιγότερο από δυο (2) φορές το εξάμηνο. Στα καθήκοντά του περιλαμβάνονται μεταξύ άλλων:

* Ο εντοπισμός των αναγκών και ερευνητικών ενδιαφερόντων του μεταπτυχιακού φοιτητή, η υποστήριξη των κλίσεων και των δεξιοτήτων του μεταπτυχιακού φοιτητή και η ενθάρρυνση να κατευθυνθεί προς τους τομείς που του ταιριάζουν.
* Η ενημέρωση και η διευκόλυνση των επαφών του μεταπτυχιακού φοιτητή με τα συλλογικά όργανα του Π.Μ.Σ. και τις υπηρεσίες διοίκησης.
* Η παροχή βοήθειας για την κατάρτιση του ατομικού εξαμηνιαίου προγράμματος σπουδών του και τον καθορισμό του θέματος της μεταπτυχιακής διπλωματικής εργασίας.
* Ο εντοπισμός των φοιτητών που οφείλουν πολλά μαθήματα.
* Η μέριμνα και η κατάρτιση σχεδίου για αυτούς τους φοιτητές.

Το διδακτικό προσωπικό, το διοικητικό προσωπικό, καθώς και οι αρμόδιες υπηρεσίες του Ιδρύματος συνεργάζονται και υποστηρίζουν τους Συμβούλους Σπουδών στο έργο τους, ενώ λαμβάνουν υπόψη πληροφορίες, παρατηρήσεις, υποδείξεις και αιτήσεις τους, για τυχόν ελλείψεις, δυσλειτουργίες που δημιουργούν προβλήματα στους φοιτητές και τυχόν προτάσεις για την αντιμετώπισή τους.

Κατόπιν εισήγησης της Συντονιστικής Επιτροπής του Π.Μ.Σ. ή του Διευθυντή δύναται να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την επίβλεψη διδάσκοντος του Π.Μ.Σ. Ως επικουρικό έργο ορίζεται η επικουρία των μελών Δ.Ε.Π. κατά την άσκηση του διδακτικού τους έργου, η άσκηση των φοιτητών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων και η διόρθωση ασκήσεων. Με απόφαση της Συνέλευσης του Τμήματος δύναται είτε να ανατίθεται επικουρικό έργο είτε να δημοσιεύεται πρόσκληση εκδήλωσης ενδιαφέροντος σε αντικείμενα που προσφέρονται στο πρόγραμμα σπουδών του Π.Μ.Σ. Στην Πρόσκληση Εκδήλωσης Ενδιαφέροντος καθορίζονται οι προθεσμίες υποβολής υποψηφιότητας καθώς και τα ειδικότερα προσόντα.

Οι διδάσκοντες, κατά το χρονικό διάστημα που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο προς το Π.Μ.Σ., εάν κρίνουν ότι το πρόγραμμά τους το επιτρέπει, υπό την προϋπόθεση βεβαίως ότι βάσει των συντρεχουσών συνθηκών τούτο είναι ουσιαστικά και πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.

**Άρθρο 11**

**Έσοδα Προγραμμάτων-Διαδικασία Οικονομικής Διαχείρισης**

Οι πόροι του Προγράμματος Μεταπτυχιακών Σπουδών που διατίθενται για την κάλυψη των λειτουργικών δαπανών του Π.Μ.Σ. προέρχονται από:

α) Προϋπολογισμό του Α.Π.Θ.,

β) Προϋπολογισμό του ΥΠ.ΠΑΙ.Θ.Α.,

γ) Ειδικός Λογαριασμός Κονδυλίων Έρευνας (Ε.Λ.Κ.Ε.) του Α.Π.Θ.,

δ) δωρεές, χορηγίες, κληροδοτήματα και πάσης φύσεως οικονομικές ενισχύσεις,

ε) πόρους από ερευνητικά έργα ή προγράμματα,

στ ) κάθε άλλη νόμιμη πηγή. ιδίους πόρους του ΑΠΘ

To Π.Μ.Σ. καταρτίζει σύμφωνα με τη κείμενη νομοθεσία αναλυτικό προϋπολογισμό για τα πέντε (5) έτη λειτουργίας, στον οποίο συμπεριλαμβάνονται οι πάσης φύσεως πόροι του προγράμματος και το λειτουργικό του κόστος.

**Άρθρο 12**

**Διοικητική Υποστήριξη - Υλικοτεχνική Υποδομή**

Για την εύρυθμη λειτουργία του Π.Μ.Σ. διατίθενται:

 Α) Οι αίθουσες διδασκαλίας Μ0, Μ1, Μ2 και Μ3 που βρίσκονται στον 3ο όροφο της Σχολής Θετικών Επιστημών. Οι αίθουσες αυτές είναι εφοδιασμένες με κλασσικής μορφής πίνακες και με προβολικά συστήματα, ώστε να καλύπτονται πλήρως οι απαιτήσεις κάθε μαθήματος και κάθε διδάσκοντα. Ειδικότερα, η αίθουσα Μ2, γνωστή και ως «Αίθουσα Σεμιναρίων» είναι πλήρως εξοπλισμένη για τις ανάγκες διαλέξεων (ύπαρξη σύγχρονου προβολικού, ύπαρξη σύγχρονης κάμερας για εγγραφή των διαλέξεων). Επιπλέον, στο κτήριο της Σ.Θ.Ε., όπου στεγάζεται το Τμήμα Μαθηματικών, υπάρχει κατάλληλη υποδομή για ΑΜΕΑ (ράμπες στο ισόγειο, ανελκυστήρες και κατάλληλα διαμορφωμένες τουαλέτες).

Β) Η αίθουσα του Εργαστηρίου Η/Υ (ΦΕΚ Ίδρυσης 140/09-6-1976) του Τμήματος Μαθηματικών, η οποία στεγάζεται στο κτήριο Βιολογίας (1ος όροφος) υποστηρίζει τα Προγράμματα των Μεταπτυχιακών Σπουδών του Τμήματος με τις απαραίτητες υπολογιστικές υποδομές και περιβάλλον ηλεκτρονικών εφαρμογών και υπηρεσιών.

Γ) Η βιβλιοθήκη του Τμήματος, η οποία βρίσκεται εντός της Σχολής Θετικών Επιστημών και είναι εφοδιασμένη με πλήθος μαθηματικών συγγραμμάτων, πολλά εκ των οποίων είναι προχωρημένου επιπέδου για χρήση από μεταπτυχιακούς φοιτητές, αλλά και διεθνών Μαθηματικών περιοδικών με ερευνητικές εργασίες. Η λειτουργία της Βιβλιοθήκης διέπεται από τον Κανονισμό Λειτουργίας που εφαρμόζεται και στην Κεντρική Βιβλιοθήκη του A.Π.Θ..

Η διοικητική και γραμματειακή υποστήριξη του Π.Μ.Σ. γίνεται από τη Γραμματεία του Τμήματος Μαθηματικών.

**Άρθρο 13**

**Τελετουργικό Αποφοίτησης**

Η ορκωμοσία δεν αποτελεί συστατικό τύπο της επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτλου του διπλώματος. Η καθομολόγηση γίνεται στο πλαίσιο της Συνέλευσης της Σχολής, παρουσία του Διευθυντή του Π.Μ.Σ., του Προέδρου του Τμήματος/του Κοσμήτορα της Σχολής ή του Αναπληρωτή του και, κατά τις δυνατότητες, ενδεχομένως εκπροσώπου του Πρυτάνεως.

Οι μεταπτυχιακοί φοιτητές, που έχουν ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό, λόγοι υγείας κ.λπ.), μπορούν να αιτηθούν στη Γραμματεία της Σχολής/του Τμήματος εξαίρεση από την υποχρέωση καθομολόγησης.

**Άρθρο 14**

**Τύπος Απονεμόμενου Διπλώματος Μεταπτυχιακών Σπουδών (Δ.Μ.Σ.)**

Ο τίτλος του Δ.Μ.Σ. είναι δημόσιο έγγραφο και απονέμεται σε ένα από τα Π.Μ.Σ. του Τμήματος.

Το Δ.Μ.Σ. εκδίδεται από τη Γραμματεία του Π.Μ.Σ. Στο Δίπλωμα αναγράφονται το Τμήμα ή τα Τμήματα ή τα Ιδρύματα που συμμετέχουν στην οργάνωση του Π.Μ.Σ., και το εμβλήματα των ιδρυμάτων, η χρονολογία περάτωσης των σπουδών, η χρονολογία έκδοσης του Δ.Μ.Σ., ο αριθμός πρωτοκόλλου αποφοίτησης, ο τίτλος του Π.Μ.Σ., τα στοιχεία του μεταπτυχιακού φοιτητή και ο χαρακτηρισμός αξιολόγησης Καλώς, Λίαν Καλώς, Άριστα.

Πριν την απονομή του Δ.Μ.Σ και μετά την επιτυχή περάτωση του Π.Μ.Σ., μπορεί να χορηγείται στον απόφοιτο βεβαίωση επιτυχούς παρακολούθησης και περάτωσης του Προγράμματος.

Επιπλέον του Δ.Μ.Σ. χορηγείται Παράρτημα Διπλώματος [άρθρο 15 του Ν. 3374/2005 και της Υ.Α. Φ5/89656/ΒΕ/13-8-2007 (ΦΕΚ 1466 τ.Β΄)], το οποίο είναι ένα επεξηγηματικό έγγραφο που παρέχει πληροφορίες σχετικά με την φύση, το επίπεδο, το γενικότερο πλαίσιο εκπαίδευσης, το περιεχόμενο και το καθεστώς των σπουδών, οι οποίες ολοκληρώθηκαν με επιτυχία και δεν υποκαθιστά τον επίσημο τίτλο σπουδών ή την αναλυτική βαθμολογία μαθημάτων που χορηγούν τα Ιδρύματα.

**Άρθρο 15**

**Λογοκλοπή**

Καταθέτοντας οποιαδήποτε μεταπτυχιακή εργασία, ο μεταπτυχιακός φοιτητής υποχρεούται να αναφέρει αν χρησιμοποίησε το έργο και τις απόψεις άλλων.

 Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας κάποιου άλλου, καθώς και η χρησιμοποίηση εργασίας άλλου -δημοσιευμένης ή μη- χωρίς τη δέουσα αναφορά. Η παράθεση οποιουδήποτε υλικού τεκμηρίωσης, ακόμη και από μελέτες του ιδίου του μεταπτυχιακού φοιτητή, χωρίς σχετική αναφορά, μπορεί να στοιχειοθετήσει απόφαση της Συνέλευσης του Τμήματος για διαγραφή του.

Στις παραπάνω περιπτώσεις - και μετά από αιτιολογημένη εισήγηση του επιβλέποντος καθηγητή η Συνέλευση του Τμήματος μπορεί να αποφασίσει τη διαγραφή του μεταπτυχιακού φοιτητή.

Οποιοδήποτε παράπτωμα ή παράβαση ακαδημαϊκής δεοντολογίας παραπέμπεται στη Σ.Ε. του Π.Μ.Σ. για κρίση και εισήγηση για αντιμετώπιση του προβλήματος στη Συνέλευση του Τμήματος. Ως παραβάσεις θεωρούνται και τα παραπτώματα της αντιγραφής ή της λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό φοιτητή κατά τη συγγραφή εργασιών στο πλαίσιο των μαθημάτων ή την εκπόνηση μεταπτυχιακής διπλωματικής εργασίας.

Για παραβιάσεις κανόνων δεοντολογίας και ποιότητας σπουδών, αρμόδια είναι η Επιτροπή Δεοντολογίας του Ιδρύματος

**Άρθρο 16**

**Πιστοποίηση-Αξιολόγηση Π.Μ.Σ.**

Μετά από την έκδοση της απόφασης ίδρυσης Π.Μ.Σ. και πριν από την έναρξη της λειτουργίας του, απαιτείται η πιστοποίηση του Π.Μ.Σ. από την Εθνική Αρχή Ανώτατης Εκπαίδευσης (ΕΘ.Α.Α.Ε.), σύμφωνα με την περ. γ) της παρ. 1 του άρθρου 8 του ν. 4653/2020(Α’ 12). Μετά από την ίδρυσή τους, τα Π.Μ.Σ. πιστοποιούνται περιοδικά, σύμφωνα με την υποπερ. ββ) της περ. β)της παρ. 1 του άρθρου 8 του ν. 4653/2020, στο πλαίσιο της αξιολόγησης της ακαδημαϊκής μονάδας στην οποία εντάσσονται.

 Σε περίπτωση που τροποποιηθεί η απόφαση ίδρυσης, απαιτείται εκ νέου πιστοποίηση του Π.Μ.Σ. από την ΕΘ.Α.Α.Ε., εφόσον η τροποποίηση αφορά σε στοιχεία όπως στο αντικείμενο, τον σκοπό του προγράμματος, τα μαθησιακά αποτελέσματα και τα προσόντα που αποκτώνται από την επιτυχή παρακολούθησής του, καθώς και τις ειδικεύσεις που απονέμουν διαφορετικό δίπλωμα.

Τα Π.Μ.Σ. κάθε Τμήματος, στα οποία συμπεριλαμβάνονται τα διατμηματικά, διιδρυματικά και κοινά Π.Μ.Σ., των οποίων το Τμήμα αναλαμβάνει τη διοικητική υποστήριξη, αξιολογούνται στο πλαίσιο της περιοδικής αξιολόγησης/ πιστοποίησης της ακαδημαϊκής μονάδας από την ΕΘ.Α.Α.Ε. Στο πλαίσιο αυτό αξιολογείται η συνολική αποτίμηση του έργου που επιτελέστηκε από κάθε Π.Μ.Σ., ο βαθμός εκπλήρωσης των στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην αγορά εργασίας, ο βαθμός συμβολής του στην έρευνα, η εσωτερική αξιολόγησή του από τους μεταπτυχιακούς φοιτητές, η σκοπιμότητα παράτασης της λειτουργίας του, καθώς και λοιπά στοιχεία σχετικά με την ποιότητα του έργου που παράγεται και τη συμβολή του στην εθνική στρατηγική για την ανώτατη εκπαίδευση.

Αν ένα Π.Μ.Σ. κατά το στάδιο της αξιολόγησής του κριθεί ότι δεν πληροί τις προϋποθέσεις συνέχισης της λειτουργίας του, η λειτουργία του ολοκληρώνεται με την αποφοίτηση των ήδη εγγεγραμμένων φοιτητών σύμφωνα με την απόφαση ίδρυσης και τον κανονισμό μεταπτυχιακών και διδακτορικών προγραμμάτων σπουδών.

**Εσωτερική Αξιολόγηση ΜΟΔΙΠ**

Με σκοπό τη διασφάλιση και τη βελτίωση της ποιότητας του Π.Μ.Σ. η Μονάδα Διασφάλισης Ποιότητας του Α.Π.Θ. (ΜΟ.ΔΙ.Π.) προβαίνει σε περιοδική εσωτερική αξιολόγηση του Π.Μ.Σ. στο πλαίσιο του Εσωτερικού Συστήματος Διασφάλισης Ποιότητας του Ιδρύματος και σύμφωνα με τις οδηγίες και κατευθύνσεις της ΕΘ.Α.Α.Ε.

Στις υποχρεώσεις των Οργάνων Διοίκησης και των διδασκόντων του Π.Μ.Σ. εμπίπτουν και όλες οι διαδικασίες που προβλέπονται, βάσει των εκάστοτε οδηγιών και κατευθύνσεων της ΜΟ.ΔΙ.Π.-Α.Π.Θ. για την εσωτερική και εξωτερική αξιολόγηση και πιστοποίηση των Προγραμμάτων Σπουδών και των ακαδημαϊκών Μονάδων.

**Αξιολόγηση διδασκόντων και μαθημάτων από τους φοιτητές**

Με αποκλειστικό σκοπό τη βελτίωση του επιπέδου σπουδών του Π.Μ.Σ. και με απόλυτη διασφάλιση της ανωνυμίας τους, οι φοιτητές καλούνται να προβαίνουν σε αξιολόγηση των μαθημάτων και των διδασκόντων κάθε εξαμήνου.

Για λόγους ομοιόμορφης τήρησης στατιστικών στοιχείων και δυνατότητας εξαγωγής αξιοποιήσιμων για το εκπαιδευτικό έργο των Τμημάτων και συνολικά του Ιδρύματος συμπερασμάτων, τα ερωτηματολόγια αξιολόγησης καταρτίζονται από τη ΜΟ.ΔΙ.Π. και μπορούν να διαφοροποιούνται μερικώς, βάσει των ιδιαίτερων χαρακτηριστικών και αναγκών κάθε ακαδημαϊκής μονάδας ή/και κάθε μαθήματος. Η συμπλήρωσή τους πραγματοποιείται ηλεκτρονικά.

Η διεξαγωγή της αξιολόγησης γίνεται με ευθύνη της λειτουργούσας σε κάθε Τμήμα του Α.Π.Θ., Ομάδας Εσωτερικής Αξιολόγησης (ΟΜ.Ε.Α.), σε συνεργασία με τη ΜΟ.ΔΙ.Π του Α.Π.Θ., και πραγματοποιείται μέσω του πληροφοριακού Συστήματος Διαχείρισης Ποιότητας (Σ.Δ.Π.) της τελευταίας. Η Διοίκηση και η ΟΜ.Ε.Α. του Τμήματος οφείλουν να προβαίνουν σε συστηματικές ενέργειες για την προσέλευση φοιτητών στην αξιολόγηση, σύμφωνα με τις κατευθύνσεις της ΜΟ.ΔΙ.Π. και τις σχετικές αποφάσεις της Συγκλήτου.

Η ΟΜ.Ε.Α. κάθε Τμήματος παρακολουθεί, μέσω του πληροφοριακού Συστήματος Διαχείρισης Ποιότητας (Σ.Δ.Π.) της ΜΟ.ΔΙ.Π., τον βαθμό συμμετοχής των φοιτητών στη διαδικασία της αξιολόγησης, αναλύει τα σχετικά αποτελέσματα και ενημερώνει επ’ αυτών τα Όργανα Διοίκησης του Π.Μ.Σ. και της αντίστοιχης ακαδημαϊκής μονάδας. Τα ερωτηματολόγια αξιολόγησης αφορούν σε κάθε διδασκόμενο μάθημα και σε κάθε διδάσκοντα ξεχωριστά.

Τα όργανα διοίκησης του Π.Μ.Σ. και της ακαδημαϊκής μονάδας, σε συνεργασία με την αντίστοιχη ΟΜ.Ε.Α., οφείλουν να μελετούν τα αποτελέσματα της αξιολόγησης, να ανακοινώνουν τις συναγόμενες διαπιστώσεις τους, να αποφασίζουν τη δημοσιοποίηση των συνοπτικών αποτελεσμάτων της αξιολόγησης, όταν κρίνεται αναγκαίο και πάντως μετά την ανακοίνωση της βαθμολογίας των μαθημάτων του εξαμήνου, σύμφωνα με την ισχύουσα Νομοθεσία για την προστασία Δεδομένων Προσωπικού Χαρακτήρα, και να αναλαμβάνουν δράσεις για την αντιμετώπιση τυχόν προβλημάτων.

**Άρθρο 17**

**Οδηγός Σπουδών**

Το Π.Μ.Σ. εκδίδει Οδηγό Σπουδών με σκοπό την ενημέρωση των μεταπτυχιακών φοιτητών για την λειτουργία του. Ο Οδηγός Σπουδών δύναται να περιλαμβάνει:

1. Γενικές Πληροφορίες καθώς και χρήσιμες ηλεκτρονικές πληροφορίες για το Ίδρυμα και το Τμήμα, ειδικότερα για διοικητικές υπηρεσίες ή συλλογικά όργανα που μπορεί να απευθυνθεί ο μεταπτυχιακός φοιτητής για την επιτυχή ολοκλήρωση των σπουδών του.
2. Τον σκοπό, το αντικείμενο του Π.Μ.Σ. καθώς και τα αποκτώμενα προσόντα μετά την απονομή του Διπλώματος Μεταπτυχιακών Σπουδών (Δ.Μ.Σ.).
3. Το ακαδημαϊκό ημερολόγιο, το οποίο περιλαμβάνει τις ημερομηνίες έναρξης και λήξης των ακαδημαϊκών εξαμήνων, των εξεταστικών περιόδων, των αργιών, των περιόδων παρουσιάσεων μεταπτυχιακών διπλωματικών εργασιών και τυχόν άλλων υποχρεώσεων όπως πρακτικής άσκησης, σεμιναρίων, συνεδρίων κ.α.
4. Το πρόγραμμα μαθημάτων, τις ειδικεύσεις, τις πιστωτικές μονάδες, το διδακτικό προσωπικό, τα δικαιώματα και τις υποχρεώσεις των μεταπτυχιακών φοιτητών.
5. Την επίσημη γλώσσα διδασκαλίας και εκπόνησης της μεταπτυχιακής διπλωματικής εργασίας.
6. Η διοίκηση του Π.Μ.Σ.
7. Βάσεις δεδομένων.
8. Χρήση Βιβλιοθήκης.
9. Υπηρεσίες προς τους μεταπτυχιακούς φοιτητές.

**Άρθρο 18**

**Μεταβατικές ρυθμίσεις**

Οποιοδήποτε θέμα προκύψει στο μέλλον που δεν καλύπτεται από την σχετική νομοθεσία ή τον Κανονισμό Μεταπτυχιακών Σπουδών, θα αντιμετωπιστεί με αποφάσεις συλλογικών οργάνων, με τροποποίηση του Κανονισμού.